
Peame rassismist rääkima. Aga peame ka tegutsema. Kui on piisavalt tahet, on alati võimalik 
muutusi ellu kutsuda. Mul on hea meel elada ühiskonnas, mis mõistab rassismi hukka. Kuid 
me ei tohiks sellega piirduda. ,, Ühinenud mitmekesisuses “ on Euroopa Liidu juhtmõte. Meie 
ülesanne on nende sõnade järgi käia ning nende tähendusest kinni pidada. 


Komisjoni presidendi Ursula von der Leyeni kõne Euroopa Parlamendis, 17. juuni 2020 


1. Sissejuhatus: juhtmõttest „Ühinenud mitmekesisuses“ kinni pidamine 


Diskrimineerimine rassilise või etnilise päritolu alusel! on Euroopa Liidus keelatud. Siiski 
tuleb seda meie ühiskonnas ette. Ainult rassismivastasest hoiakust ei piisa. Peame ka 
tegelikult midagi selle vastu võitlemiseks korda saatma. 


Rassism? kahjustab ühiskonda mitmel eri viisil. See tähendab, et paljud Euroopa elanikud 
kogevad diskrimineerimist, millel on mõju nende inimväärikusele, võimalustele elus edasi 
jõuda, jõukusele ja heaolule ning sageli ka turvalisusele. Diskrimineerimine on ka see, kui 
Euroopa Liidu põhiväärtusi ei järgita. Kõigil peaks ELis olema võimalus kasutada oma 
põhiõigusi ja -vabadusi ning osaleda ühiskonnas võrdsetel alustel rassilisest? või etnilisest 
päritolust sõltumata. Meie sotsiaalse, poliitilise ja majandusliku tugevuse allikas on meie 
ühtsus mitmekesisuses — rassism nõrgestab meid kõiki. EL saab teha ja peab tegema rohkem, 
et tagada kõigi võrdne kohtlemine ja võrdõiguslikkus. 


Praegu on aeg tegutseda. Üle poole eurooplastest usub, et selline diskrimineerimine on nende 
riigis laialt levinud”. Me ei saa enam eirata seda, et meie usk võrdõiguslikkusesse ja 
juurdunud rassismiga tegelikkus on vastuolus. Ülemaailmne liikumine „Black Lives Matter“ 
on seda teravalt meelde tuletanud. On aeg rassismi ja rassilise diskrimineerimise levimist 
tunnistada, nende vastu võidelda, ning mõelda, mida saaksime kohalikul, riiklikul, ELi ja 
rahvusvahelisel tasandil ära teha. EL rajaneb mitmekesisusel ning sellisel ühiskonnal, kus 
valitsevad pluralism, sallivus ja mittediskrimineerimine: meie tegutsemisajend ei peaks olema 
üksnes vastutustunne, vaid ka vajadus oma väärtustest kinni pidada. Väärtuste kaitsmine 
algab kodust, meie oma institutsioonist. Komisjon võtab meetmeid, et oma personali 
märkimisväärselt mitmekesistada ja anda kõigile töökeskkonnas võrdsed võimalused edasi 
jõuda ja oma panus anda. 


Rassism esineb eri vormides. Kõige ilmsemad on individuaalne rassism ja rassiline 
diskrimineerimine. Rassiline või etniline päritolu on liigagi sageli diskrimineerimise aluseks. 
COVID-19 pandeemia ja terrorirünnakute tagajärjed on kõige värskemad juhtumid, kus 
rassilise või etnilise vähemuse taustaga inimesi ebaõiglaselt süüdistatakse. Aasia ja Aafrika 
päritolu inimesed, moslemid, juudid ja romad on kõik sallimatuse all kannatanud. Kuid sama 
kahjulikud võivad olla ka muud, vähem ilmsed rassismi ja rassilise diskrimineerimise 


Otsene ja kaudne diskrimineerimine rassilise või etnilise päritolu alusel on määratletud nõukogu 29. juuni 
2000. aasta direktiivi 2000/43/EÜ (millega rakendatakse võrdse kohtlemise põhimõte sõltumata isikute 
rassilisest või etnilisest päritolust, edaspidi „rassilise võrdõiguslikkuse direktiiv“) artiklis 2. 

Euroopa Nõukogu rassismi ja sallimatuse vastu võitlemise Euroopa komisjoni kohaselt tähendab rassism 
Järgmist: „arvamus, et sellised alused nagu rass, nahavärv, keel, usk, rahvus või riiklik või etniline päritolu 
õigustavad isiku või isikute rühma suhtes põlglikku või üleolevat suhtumist“. 

»Rassilise päritolu“ mõiste kasutamine ei osuta sellele, et liit aktsepteerib teooriaid, millega püütakse 
määrata kindlaks eraldi inimrasside olemasolu. 

4 ,Etnilise päritolu“ mõiste kohta vt 16. juuli 2015. aasta kohtuotsus CHEZ Razpredelenie Bulgaria (C-83/14, 
EU:C:2015:480, punkt 46). 

»»Diskrimineerimine ELis“, Eurobaromeeter 2019 


vormid, näiteks need, mis põhinevad teadvustamata eelarvamustel. Rassistlikku ja 
diskrimineerivat käitumist esineb ka sotsiaal- ja finantsasutustes ja poliitilistes 
institutsioonides ning see mõjutab võimu ja poliitika kujundamist. Sellise struktuurse rassismi 
tõttu jäävad alatiseks püsima takistused, mille ainus põhjus on rass või etniline päritolu. 
Rassismi all kannatavad inimesed tunnevad iga päev selle mõju tööle, tervishoiule, 
eluasemele, rahastamisele või haridusele. Samuti on sellega seotud vägivallajuhtumid. 


Rassismil on eri vorme, näiteks mustanahaliste, romade, juudi ja Aasia päritolu inimeste 
vastasus ning usu või veendumustega seotud rassism, nagu moslemivastane vaen. Kõigi 
nende puhul õõnestatakse eelarvamustel põhinevate stereotüüpide tõttu inimese 
väärtuslikkust. Lisaks usutunnistusele või veendumustele võib rassismiga koos esineda 
diskrimineerimist ja vaenu ka muudel alustel, sealhulgas sugu, seksuaalne sättumus, vanus 
või puue, või rändajate vastane vaen. Selle arvessevõtmiseks on vaja valdkondadevahelist 
lähenemisviisi?. 


ELil on olemas tõeliselt võrdõigusliku liidu loomiseks vajalikud õigusaktid ja terviklik 
poliitika. Neid tugevdatakse nüüd seoses võrdõiguslikkuse konkreetsete aspektidega”. 
Komisjon täiendab neid temaatilisi jõupingutusi, esitades üldise strateegia, millega tagatakse, 
et ELi põhiõiguste hartat kohaldatakse liikmesriikides tõhusalt ning et hartas sätestatud 
õigused, sealhulgas võrdõiguslikkus ja mittediskrimineerimine, on kõigi jaoks reaalsed. 


Tegevuskavaga nähakse ette meetmed, mille eesmärk on teha rassilise või etnilise vähemuse 
taustaga inimeste hääl kuuldavaks ning tuua kõigi tasandite osalejad kokku, et koos rassismi 
vastu tulemuslikumalt võidelda ja anda kõigile võimalus elada rassismi- ja 
diskrimineerimisvaba elu. 


€ Euroopa Liidu toimimise lepingu artiklis 10 on märgitud, et „oma poliitika ja meetmete määratlemisel ja 


rakendamisel püüab liit võidelda diskrimineerimisega soo, rassilise või etnilise päritolu, usutunnistuse või 
veendumuste, puuete, vanuse või seksuaalse sättumuse alusel“. Euroopa Soolise Võrdõiguslikkuse Instituut 
määratleb intersektsionaalsust kui analüütilist tööriista, millega uurida ja mõista seda, kuidas sugu on 
põimunud teiste isikuomaduste/identiteetidega ja kuidas see põimumine mõjutab diskrimineerimise 
ainulaadseid kogemusi, ning sellele reageerida. See määratlus on asjakohane kõikide diskrimineerimise 
vormide puhul. 

7 Nende hulka kuuluvad teatis ,.Võrdõiguslik liit: soolise võrdõiguslikkuse strateegia 2020-2025“ 
(COM(2020) 152 final) ning romasid ja LGBTI+-kogukonda käsitlevad sihtotstarbelised võrdse kohtlemise 
lähenemisviisid, mis võetakse vastu selle aasta sügisel. Lisaks on 2020. aastal kavas vastu võtta ELi 
integratsiooni ja kaasamise tegevuskava ning 2021. aastal uus puuetega inimeste õiguste strateegia ning 
võidelda antisemitismi vastu. 


2. Individuaalne rassism — inimestele ja ühiskonnale tekitatava kahju 
kõrvaldamine 


INIMESED TUNNEVAD DISKRIMINEERIMIST PEAMISELT 
NENDE ETNILISE PÄRITOLU ALUSEL JUURDEPÄÄSUL 

ON KOGENUD DISKRIMINEERIMIST 


Allikas: Euroopa Liidu vähemuste ja diskrimineerimise teine uuring — peamised tulemused, FRA (2017a) 


Euroopa Liidu Põhiõiguste Amet (FRA) on korraldanud mitmesuguseid uuringuid, mis näitavad, et 
ELis esineb diskrimineerimist väga laialdaseltš. Uuringutes vaadeldi ka seda, millistes 
eluvaldkondades esineb rassilist diskrimineerimist kõige rohkem. 


Diskrimineerimine tööturul on murettekitav ning seda esineb nii töö otsimisel kui ka töökohal — 22 % 
vastanutest tundsid, et neid diskrimineeritakse nende etnilise päritolu või sisserändaja tausta tõttu. 


Korteri või maja üürimisel või ostmisel oli diskrimineerimise ajendiks nimi (44 %), nahavärvus või 
füüsiline välimus (40 %) ja kodakondsus (22 %). Seoses juurdepääsuga kaupadele ja teenustele 
(avalik haldus, ühistransport, kauplused, restoranid jne) diskrimineeriti kõige rohkem romasid (28 %) 
ja Põhja-Aafrika päritolu inimesi (27 %). Rassiline diskrimineerimine oli tervishoius vähem levinud 
(viimasel aastal 3 %), kuigi rühmade vahel esines suuri erinevusi: kõige laialdasemalt diskrimineeriti 
romasid (8 %), kelle oodatav eluiga on samuti madalam kui elanikkonnal üldiselt. 


Uuringuandmed näitavad ka seda, et rassilised tunnused mõjutavad tõenäosust, et politsei peab 
inimese kinni. 14 % küsitletutest vastasid, et politsei on nad viimase aasta jooksul kinni pidanud, ning 
neist 40 % arvas, et viimane kinnipidamine oli tingitud nende etnilisest päritolust või sisserändaja 
taustast. 


Kokku väitis 3 % vastanutest, et nad kogesid viimasel aastal rassistlikku vägivalda, ning veel 24 % 
koges sel perioodil rassistlikku ahistamist’. Peaaegu pooled (47 %) juudi päritolu vastajatest kartsid, 
et nad langevad antisemiitliku verbaalse solvamise või ahistamise ohvriks, ning üle kolmandiku 
(40 %) kartsid, et neid rünnatakse füüsiliselt avalikes kohtades'?. Vihkamisest ajendatud vägivallast 
ja ahistamisest aga sageli ei teatata. FRA uuringust Aafrika päritolu inimeste kohta selgub, et 
peaaegu kaks kolmandikku (64 %) rassistliku vägivalla ohvritest ei teatanud politseile või muule 
organisatsioonile või teenistusele kõige värskemast juhtumist, millega nad kokku puutusid''. 


Joonisel esitatud andmed on pärit järgmistest FRA uuringutest: Euroopa Liidu vähemuste ja 
diskrimineerimise teine uuring — peamised tulemused (2017); Euroopa Liidu vähemuste ja diskrimineerimise 
teine uuring. Moslemid — valitud tulemused (2017); Juutide kogemuste ja antisemitismi tajumise uuring - 
ELis juutide vastu suunatud diskrimineerimise ja vaenukuritegude teine uuring (2018); Euroopa Liidu 
vähemuste ja diskrimineerimise teine uuring. Romad — valitud tulemused (2016); Mustanahalisena ELis 
(2018) 

FRA: Euroopa Liidu vähemuste ja diskrimineerimise teine uuring — peamised tulemused (2017) 

FRA: Juutide kogemuste ja antisemitismi tajumise uuring — ELis juutide vastu suunatud diskrimineerimise ja 
vaenukuritegude teine uuring (2018). 

11 FRA: Mustanahalisena ELis (2018) 


2.1. Rassismi ja rassilise diskrimineerimise vastu võitlemine õigusaktide abil: 
läbivaatamine ja meetmed 


Praegu põhineb diskrimineerimise, rassismi, ksenofoobia ja muud liiki sallimatuse vastu 
võitlemine Euroopa tasandil kehtestatud ELi õigusraamistikul. See põhineb mitmel 
aluslepingute!? sättel ning mittediskrimineerimise ja võrdõiguslikkuse üldpõhimõtetel, mida 
on kinnitatud ka ELi põhiõiguste hartas'?. 


Kuigi rassismi vastu võitlemiseks on vaja sihikindlalt tegutseda paljudes valdkondades, on 
seadusega pakutav kaitse kriitilise tähtsusega. Diskrimineerimisvastase kaitse tervikliku 
süsteemi toimimiseks on vaja eelkõige kehtestada tõhus õigusraamistiku rakendamise 
kontroll, et tagada üksikisiku õiguste ja kohustuste tegelik järgimine. Ühtlasi tuleb hoolitseda 
selle eest, et kaitses ei oleks lünki. Hiljutised rassilisi pingeid suurendavad sündmused on 
pannud kahtlema rassilise või etnilise diskrimineerimise vastase õiguskaitse tõhusas 
rakendamises. Sellega seoses tuntakse muret ka õiguskaitseasutuste ja vähemuste vaheliste 
suhete üle (vt punkt 2.2). 


Komisjon hindab põhjalikult kehtivat õigusraamistikku, et välja selgitada, kuidas seda 
paremini rakendada, kas see on endiselt eesmärgipärane ja kas esineb kõrvaldamist vajavaid 
lünki. Hindamisel tuginetakse ELi õigusaktide ülevõtmise ja rakendamise pidevale 
järelevalvele, eelkõige korrapärasele dialoogile liikmesriikidega ja tulevasele aruandele 
rassilise võrdõiguslikkuse direktiivi rakendamise kohta. Samuti on oluline tagasiside 
sidusrühmadelt, eelkõige nendelt, kes esindavad rassismi ja rassilise diskrimineerimise all 
kannatavaid isikuid, et teha kindlaks, mida on ELi tegevuse ulatuse ja mõju 
maksimeerimiseks vaja muuta. 


Rassilise võrdõiguslikkuse direktiiv ja võrdõiguslikkust edendavad asutused 


Rassilise võrdõiguslikkuse direktiiv! on rassil või etnilisel päritolul põhineva 
diskrimineerimise vastast õiguskaitset kujundanud üle kahe aastakümne. Sellega keelatakse 
otsene ja kaudne diskrimineerimine rassilise või etnilise päritolu alusel järgmistes 
valdkondades: töö saamine ja kutsealale pääsemine, haridus, sotsiaalkaitse, sealhulgas 
tervishoid, sotsiaalsed soodustused ning avalikkusele pakutavate kaupade ja teenuste, 
sealhulgas eluaseme kättesaadavus. Komisjon on viimastel aastatel tõhustanud direktiivi 
rakendamise järelevalvet. Erilist tähelepanu on pööratud roma laste diskrimineerimisele 
hariduses. Komisjon esitab 2021. aastal aruande direktiivi kohaldamise kohta! ja teeb 
2022. aastaks võimalike õigusaktide ettepanekuid. Aruandes hinnatakse, milliseid järeldusi 
tuleks teha direktiivi rakendamise põhjal, ja tehakse kindlaks võimalikud puudused. Üks 
valdkond, mida tuleb analüüsida konkreetselt uute õigusaktide vastuvõtmise seisukohast, on 
õiguskaitse'°. Aruande alusel võib ka kavandada jätkuvaid meetmeid, mille eesmärk on 
käsitada esmatähtsana rikkumismenetlusi, millel on suur mõju. 


Direktiivi kohaselt peavad kõik liikmesriigid määrama asutuse, kes osutab diskrimineerimise 
ohvritele sõltumatut abi, edendab võrdõiguslikkust, viib läbi sõltumatuid uuringuid ning 
annab välja sõltumatuid aruandeid ja soovitusi. Need võrdõiguslikkust edendavad asutused 


Euroopa Liidu lepingu artiklid 2 ja 10, ELi toimimise lepingu artikkel 19 ja artikli 67 lõige 3. 

Eriti artiklid 20 ja 21. 

Nõukogu direktiiv 2000/43/EÜ. 

See aruanne esitatakse koos aruandega, mis käsitleb nõukogu 27. novembri 2000. aasta direktiivi 
2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale 
pääsemisel. 

Vt jaotis 2.2 „Võitlus õiguskaitseasutuste poolse diskrimineerimise vastu“. 

on olulised selleks, et diskrimineerimise all kannatavad üksikisikud ja rühmad saaksid oma 
õigusi täiel määral kasutada: need asutused peaksid suutma tõhusalt täita neile ELi 
õigusaktidega ette nähtud ülesandeid. ELi õigus jätab siiski liikmesriikidele võrdõiguslikkust 
edendavate asutuste volituste ja toimimispõhimõtete kindlaksmääramisel kaalutlusõiguse. See 
toob aga kaasa suured erinevused riiklike võrdõiguslikkust edendavate asutuste vahel, mida 
komisjon püüdis vähendada oma 2018. aasta soovituses võrdõiguslikkust edendavate asutuste 
suhtes kohaldatavate nõuete kohta!”. Võrdõiguslikkust edendavate asutuste roll ja 
sõltumatus ning võimalik vajadus nende asutuste rolli tugevdavate uute õigusaktide 
järele on oluline teema 2021. aasta aruandes. 


Samuti julgustab komisjon liikmesriike võimaldama riiklikul tasandil strateegilise 
kohtuvaidluse'? kasutamist kooskõlas komisjoni soovitusega võrdõiguslikkust edendavate 
asutuste suhtes kohaldatavate nõuete kohta ja oma riiklike menetluseeskirjadega. 
Strateegiline kohtuvaidlus on keskse tähtsusega üldsuse teadlikkuse suurendamisel ning 
inimõiguste selgitamisel ja kaitsmisel. 


Praegu kohaldatakse ELi diskrimineerimisvastaseid õigusakte muudes kui tööhõive, kutse- ja 
ametiõppe valdkondades ainult soo ja rassilise või etnilise päritolu alusel diskrimineerimise 
suhtes'?. Puudub kõiki diskrimineerimise aluseid hõlmav horisontaalne lähenemisviis. Selleks 
et kaotada lüngad kaitses igas vormis diskrimineerimise eest, innustab komisjon nõukogu 
jõudma üksmeelele, et võtta vastu komisjoni 2008. aasta ettepanek, millega rakendatakse 
võrdse kohtlemise põhimõtet sõltumata isikute usutunnistusest või veendumustest, 
puudest, vanusest või seksuaalsest sättumusest”. 


Raamotsus rassismi ja ksenofoobia vastu võitlemise kohta ning muud õiguslikud vahendid 
rassismi vastu võitlemiseks 


Raamotsuse (rassismi ja ksenofoobia vastu võitlemise kohta kriminaalõiguse 
vahenditega)?! eesmärk on tagada, et tõsiste rassismi- ja ksenofoobiailmingute eest 
mõistetavad kriminaalkaristused oleksid tõhusad, proportsionaalsed ja hoiatavad. Selle 
vahendi tõhus rakendamine on väga oluline tagamaks, et vaenukõnele ja vaenukuritegudele 
reageeritakse tõhusate kriminaalmeetmetega ning et kuriteoohvri staatust tunnustatakse ja 
talle pakutakse tõhusaid õiguskaitsevahendeid. Raamotsust täiendab kuriteoohvrite õiguste 
direktiiv,” mille eesmärk on muu hulgas tagada vaenukuritegude ja vaenukõne ohvrite 
võimalus õiglus jalule seada, nende kaitse ja toetus. 


Komisjoni 22. juuni 2018. aasta soovitus (EL) 2018/951 võrdõiguslikkust edendavate asutuste suhtes 

kohaldatavate nõuete kohta. 

Strateegilisi kohtuvaidlusi kasutatakse sobivate kohtuasjade (nn katsekohtuasjad) valimiseks, et pöörduda 

kohtusse konkreetse tulemuse saavutamiseks. Sellist kohtumenetlust kasutatakse eesmärgiga saavutada 

laiem positiivne mõju seadustele ja poliitika kujundamisele ning luua pretsedent sarnaste juhtumite 
lahendamiseks. 

19 Nõukogu 29. juuni 2000. aasta direktiiv 2000/43/EÜ, millega rakendatakse võrdse kohtlemise põhimõte 
sõltumata isikute rassilisest või etnilisest päritolust; nõukogu 13. detsembri 2004. aasta direktiiv 
2004/113/EÜ meeste ja naiste võrdse kohtlemise põhimõtte rakendamise kohta seoses kaupade ja teenuste 
kättesaadavuse ja pakkumisega. 

20 COM(2008) 426 final. 

21 Nõukogu 28. novembri 2008. aasta raamotsus 2008/913/JSK rassismi ja ksenofoobia vastu võitlemise kohta 

kriminaalõiguse vahenditega. Selleks peavad liikmesriigid rassilise kuuluvuse, nahavärvi, usutunnistuse, 

sünnipära või rahvusliku või etnilise päritolu alusel avaliku (sh internetis) vägivallale või vihkamisele 
õhutamise kriminaliseerima. 

Direktiivis 2012/29/EL nõutakse, et liikmesriigid tagaksid kuriteoohvrite õiglase ja mittediskrimineeriva 

kohtlemise ja pööraksid erilist tähelepanu eelarvamuskuriteo või diskrimineerimise ajendil toime pandud 

kuriteo ohvritele. Vt 2017. aasta dokument kuriteoohvrite toetamise peamiste põhimõtete kohta, mis käsitleb 

Komisjon on alates 2014. aastast? jälginud raamotsuse ülevõtmist ELi liikmesriikide 
õigussüsteemidesse. Tõsist muret tekitab see, mil määral kriminaliseeritakse riiklikes 
kriminaalkoodeksites vaenukõne ja vaenukuriteod korrektselt. Esmajärjekorras teeb komisjon 
ulatuslikke jõupingutusi selleks, et tagada raamotsuse täielik ja nõuetekohane ülevõtmine 
ja rakendamine kogu ELis, eelkõige juhul, kui vaenukõne määratlus või vaenukuritegude 
kriminaliseerimine ei ole nõuetekohaselt siseriiklikku õigusesse üle võetud, ning algatab 
vajaduse korral rikkumismenetluse. 


Rassism levib ka internetis. Raamotsusega nõutakse liikmesriikidelt, et nad kriminaliseeriksid 
avaliku (sh internetis toimuva) vägivallale või vihkamisele õhutamise nahavärvi, 
usutunnistuse, sünnipära, rahvuse või rassilise või etnilise päritolu alusel. Kuid internetis 
esineb üha sagedamini ebaseaduslikku vaenule õhutamist ja rassistlikud vaenukõned on 
levinud nähtus”. Neli aastat tagasi võttis komisjon vastu internetis leviva ebaseadusliku 
vaenukõne vastase võitluse ELi tegevusjuhendi ja IT-platvormid võtsid vabatahtlikult 
kohustuse vaenukõne läbi vaadata ja vajaduse korral eemaldada”. Kuigi tegevusjuhendi 
viienda hindamise tulemused näitavad, et internetis leviva vaenukõne kõrvaldamisel” on 
tehtud märkimisväärseid edusamme, peavad platvormid siiski parandama läbipaistvust ja 
kasutajatele antavat tagasisidet. Komisjon jätkab koostööd IT-ettevõtetega ja laiendab neid 
jõupingutusi muudele sotsiaalmeedia platvormidele, sealhulgas neile, mida peamiselt 
kasutavad lapsed ja noorukid, ning praktiliste meetmete edendamist, et võidelda internetis 
leviva vaenukõne vastu ja edendada mitmekesisuse aktsepteerimist. 


Järgmine samm on digiteenuste õigusakt, mille eesmärk on suurendada ja ühtlustada 
veebiplatvormide ja teabeteenuste pakkujate kohustusi ning tugevdada järelevalvet 
platvormide sisupoliitika üle ELis”. Kaalumisel on valikuvariant kehtestada kohustus võtta 
kasutusele teavitamise ja meetmete mehhanism ning aruandlus- ja läbipaistvuskohustused, 
mille kohaselt peavad platvormid andma teavet selle kohta, kuidas nad reageerivad 
ebaseaduslikule sisule, sealhulgas vaenukõnele. See edendaks mitte ainult veebisisu 
modereerimise põhimõtteid, mis kaitsevad sõnavabadust internetis, vaid annaks ka aluse 
internetis levivate rassistlike vaenukõnede ulatuse ja liikide kohta andmete kogumiseks, 
aidates kodanikuühiskonnal ja poliitikakujundajatel välja töötada poliitikastrateegiaid, mis 
aitavad rassismile tõhusalt reageerida. 


Komisjon teeb ELi internetifoorumi raames koostööd liikmesriikide ja internetiettevõtetega, 
et koostada keelatud vägivaldsete äärmuslike sümbolite ja rühmituste loetelu, mida võib 


seoseid = kuriteoohvrite õiguste direktiivi ja vaenukuritegude eest pakutava kaitse vahel, 
http://ec.europa.eu/newsroom/just/document.cfm?doc 1d=48874 

Komisjon sai 1. detsembril 2014 volitused teha järelevalvet raamotsuste, sealhulgas käesoleva õigusakti 
ülevõtmise üle liikmesriikides. Vt ka komisjoni 2014. aasta aruanne Euroopa Parlamendile ja nõukogule 
raamotsuse 2008/913/JSK (teatud rassismi ja ksenofoobia vormide ja ilmingute vastu võitlemise kohta 
kriminaalõiguse vahenditega) rakendamise kohta (COM (2014) 27 final). 

2016. aastal korraldatud Eurobaromeetri uuring näitas, et peaaegu pooled veebiaruteludes osalevatest 
inimestest kõhklesid osalemast viha ja ähvarduste kartuse tõttu: https://ec.europa.eu/digital-single- 
market/en/news/media-pluralism-and-democracy-special-eurobarometer-452 

Komisjon võttis tegevusjuhendi alusel saadud kogemusi arvesse 1. märtsi 2018. aasta soovituses meetmete 
kohta, millega tulemuslikult võidelda ebaseadusliku veebisisu vastu (C (2018) 1177). 

Vastavalt viimasele järelevalvearuandele, mille komisjon avaldas 2020. aasta juunis, hindavad IT-ettevõtjad 
märgistatud sisust 24 tunni jooksul 90 % ja eemaldavad ebaseaduslikuks peetavast vaenukõnest 71 %. 
Täpsem teave, = sealhulgas teatatud = vaenujuhtumite = põhjused, on kättesaadav aadressil: 
https://ec.europa.eu/info/sites/info/files/codeofconduct 2020 factsheet 12.pdf 

27 Teatis „Euroopa digituleviku kujundamine“ (COM(2020) 67) 

kasutada vabatahtlikkuse alusel veebisisu modereerimisel. Seda tutvustatakse ELi 
internetifoorumi ministrite taseme kohtumisel 2020. aasta detsembris. 


Audiovisuaalmeedia teenuste direktiivis? on sätestatud nõuded, mis kaitsevad 
audiovisuaalmeedia teenuste ja videojagamisplatvormide kasutajaid vägivallale või 
vihkamisele õhutamise ning diskrimineerivate audiovisuaalsete äriteadete eest. Samuti 
kehtestatakse selles videojagamisplatvormidele kohustus võtta asjakohaseid meetmeid, et 
kaitsta kasutajaid rassistliku ja ksenofoobse sisu eest. 


Tuleks rõhutada, et kõikide sõnavabadust piiravate meetmete puhul tuleb asjakohastel 
juhtudel järgida põhiõiguste harta artiklites 11 ja 52 sätestatud nõudeid ning liikmesriikide 
põhiseaduslikke tavasid. 


Komisjon teeb järgmist: 


- esitab 2021. aastal aruande rassilise võrdõiguslikkuse direktiivi rakendamise kohta; 

- esitab 2022. aastaks kõik vajalike õigusaktide ettepanekud puuduste kõrvaldamiseks, 
sealhulgas võrdõiguslikkust edendavate asutuste rolli ja sõltumatuse tugevdamiseks; 

- tagab rassismi ja ksenofoobiat käsitleva raamotsuse täieliku ja nõuetekohase ülevõtmise 
ja rakendamise kogu ELis, sealhulgas rikkumismenetluste kaudu. 


Komisjon kutsub liikmesriike üles: 


- tagama ELi õiguse täieliku ülevõtmise ja nõuetekohase kohaldamise liikmesriikides; 

- jõudma kiiresti kokkuleppele komisjoni 2008. aasta ettepaneku suhtes, millega 
rakendatakse võrdse kohtlemise põhimõtet sõltumata isikute usutunnistusest või 
veendumustest, puudest, vanusest või seksuaalsest sättumusest. 


2.2. Muud võimalused kui ELi õigusaktid — teeme rohkem, et võidelda rassismi vastu 
igapäevaelus 


Võitlus õiguskaitseasutuste poolse diskrimineerimise vastu 


Tõhus politseitöö ja põhiõiguste austamine täiendavad teineteist. Õiguskaitseasutustel on 
seaduste järgimise ja turvalisuse tagamisel oluline roll. Rassismi vastu võitlemiseks on 
oluline mitmekesisust arvesse võtta ja tagada õiglane õiguskaitse. Diskrimineerimist 
käsitlevaid aruandeid on esitatud juba ammu: FRA on lisanud oma uuringutesse ka 
ebaseadusliku profileerimise ja politsei tegevuse”?. Selline diskrimineerimine võib kahjustada 
usaldust ametiasutuste vastu ja viia muude negatiivsete tulemusteni, nagu kuritegudest 
teatamata jätmine ja vastuseis avalikule võimule. 


ELi ametid, nagu Euroopa Liidu Põhiõiguste Amet (FRA) ja Euroopa Liidu 
Õiguskaitsekoolituse Amet (CEPOL), on juba eraldanud märkimisväärseid vahendeid, et 
suurendada liikmesriikide suutlikkust tagada põhiõiguste ja põhimõtete järgimine riiklike 


28. 14, novembri 2018. aasta direktiiv (EL) 2018/1808, millega muudetakse direktiivi 2010/13/EL 
audiovisuaalmeedia teenuste osutamist käsitlevate liikmesriikide teatavate õigus- ja haldusnormide 
koordineerimise kohta (audiovisuaalmeedia teenuste direktiiv). Direktiiviga julgustatakse kasutama kaas- ja 
enesereguleerimist liikmesriikide õigussüsteemides lubatud ulatuses. 

Euroopa Liidu vähemuste ja diskrimineerimise teine uuring — peamised tulemused (2017) 

Vt näiteks ülevaade vaenukuritegude alaste koolitusprogrammide toetamise vahenditest ja algatustest ELi 
liikmesriikides: http://ec.europa.eu/newsroom/document.cfm?doc 1d=43147 

osalejate poolt, eelkõige mittediskrimineerimise valdkonnas. Selle eesmärgi saavutamisele on 
kaasa aidanud ka rahvusvahelised organisatsioonid). 


Õiguskaitseametnikud kasutavad profiileerimist üldiselt ja õiguspäraselt kuritegude 
ennetamiseks, uurimiseks ja nende eest vastutusele võtmiseks. Profileerimine, mille 
tulemuseks on diskrimineerimine?? isikuandmete eriliikide, näiteks rassilist või etnilist 
päritolu paljastavate andmete alusel, on siiski ebaseaduslik??. Euroopa Nõukogu rassismi ja 
sallimatuse vastu võitlemise Euroopa komisjon (ECRI) hoiatas 2020. aasta juulis konkreetselt 
rassilise profileerimise eest. 


Rassismi, ksenofoobia ja muus vormis sallimatusega võitlemise kõrgetasemelise töörühma 
kaudu toetab komisjon liikmesriike - diskrimineeriva suhtumise ennetamisel 
õiguskaitseasutustes, arendades vaenukuritegude uurimiseks ja nende eest vastutusele 
võtmiseks vajalikke oskusi ning tagades ohvrite õiglase ja sobiliku kohtlemise’. See hõlmab 
peamiste lünkade ja vajaduste kaardistamist ELi liikmesriikides ning koolitusmeetmeid 
vaenukuritegude avastamiseks ja nende eest vastutusele võtmiseks. FRAd kutsutakse üles 
koguma ja levitama häid tavasid, mis edendavad õiglast politseitegevust, tuginedes 
olemasolevale = koolitusjuhendile"* ja tegevusjuhendile ebaseadusliku = profileerimise 
ennetamise kohta”. Samuti peaks amet jätkuvalt koguma ja avaldama andmeid, mis 
käsitlevad politsei suhtumist vähemustesse. CEPOL peaks täiustama inimõigusi, eetikat ja 
rassismi käsitlevate terviklike koolituspakettide väljatöötamist ning suurendama keskastme ja 
kõrgemate politseiametnike ning õiguskaitseasutuste esindajate teadlikkust õiglasest ja 
kaasavast politseitegevusest”?. 


Rassistliku motiiviga toime pandud vaenukuritegudest teatamata jätmine” takistab tõsiselt 
õiguskaitset ja poliitika kujundamist. Hiljutises ohvrite õigusi käsitlevas ELi strateegias“ 
tunnistatakse, et ebasoodsas olukorras või haavatavasse elanikkonnarühma või vähemusse 
kuuluvatel kuriteoohvritel võib puududa piisav usaldus ametiasutuste vastu, mistõttu ei anna 
nad kuritegudest teada. Üks strateegia viiest põhiprioriteedist on luua ohvritele kuritegudest 

Euroopa Nõukogu, OSCE demokraatlike institutsioonide ja inimõiguste büroo. 

Profileerimine tähendab inimeste liigitamist vastavalt nende (tajutavatele) isikutunnustele, mille hulka 

võivad kuuluda rassiline või etniline päritolu, nahavärvus, usutunnistus või rahvus. Kuigi politseiametnikud 

võivad selliseid tunnuseid isiku peatamisel arvesse võtta, ei saa nad kasutada ühtegi neist tunnustest isiku 
peatamise ainsa või peamise kriteeriumina. Profileerimine, mis põhineb üksnes või peamiselt ühel või 
mitmel kaitstaval tunnusel, kujutab endast otsest diskrimineerimist ning rikub seega üksikisiku õigusi ja 
vabadusi ning on ebaseaduslik (Ebaseadusliku profileerimise ennetamine praegu ja tulevikus: tegevusjuhis, 

FRA (2018)). 

33 27. aprilli 2016. aasta direktiivi (EL) 2016/680, mis käsitleb füüsiliste isikute kaitset seoses pädevates 
asutustes isikuandmete töötlemisega süütegude tõkestamise, uurimise, avastamise ja nende eest vastutusele 
võtmise või kriminaalkaristuste täitmisele pööramise eesmärgil, artikli 11 lõige 3. 

34 Vt — https://www.coe.int/en/web/european-commission-against-racism-and-intolerance/-/ecri-warns-against- 

racial-profiling-in-policing-and-calls-for-a-systemic-response-to-address-racism-in-all-areas 

Eelkõige uue töösuuna raames, mille töötas välja vaenukuritegude alast koolitust ja liikmesriikide 

õiguskaitseasutuste suutlikkuse suurendamist käsitlev komisjoni töörühm. 

Põhiõigustel põhinev politseikoolitus — käsiraamat politseikoolitajatele, FRA (2013). 

Ebaseadusliku profileerimise ennetamine praegu ja tulevikus: tegevusjuhis, FRA (2018). 

Näiteks Euroopa politseijuhtide kongress. CEPOL võiks korraldada ka keskastme politseiametnike ja 

tulevaste juhtide suveakadeemia. 

Euroopa Liidu vähemuste ja diskrimineerimise teise uuringu (2017) peamiste tulemuste kohaselt teatas 

uuringule eelnenud viie aasta jooksul toimunud vaenust ajendatud füüsilise vägivalla juhtumist politseile või 

muule organisatsioonile või teenistusele 28 % sellise juhtumi läbi elanud vastanutest. FRA uuringutes 
märgitud teatamata jätmise põhjuste hulgas on tunne, et teatamine ei muuda midagi (34 %) ning usalduse 

puudumine politsei vastu või hirm politsei ees (28 %). Mustanahalisena ELis, FRA (2018) 

40. COM(2020) 258 final. 

teatamiseks turvaline keskkond. Õiguskaitseasutuste personali mitmekesisus ja kaasav 
politseitegevus võivad suurendada usaldust õiguskaitseasutuste vastu ja seega parandada 
kuritegudest teatamist. ECRI soovitas liikmesriikidel tungivalt töötada välja 
värbamismenetlused, millega tagatakse elanikkonna mitmekesisust kajastav politsei koosseis, 
ning politsei ja vähemusrühmadesse kuuluvate inimeste vahelise dialoogi raamistikud. 
Usaldus ja kindlustunne on väga olulised, et tõhustada kõigi koostööd ja seega ka õiguskaitse 
tõhusust. Olemasolev töörühm, mis käsitleb vaenukuritegude registreerimist, andmete 
kogumist ja vaenukuritegudest teatama julgustamist, töötab välja peamised juhtpõhimõtted 
selle kohta, kuidas julgustada ohvreid vaenukuritegudest teatama, ning FRA esitab 2021. 
aastal aruande vaenukuritegudest teatamise julgustamise kohta. 


Ohutus ja julgeolek 


Mõned liikmesriigid on võtnud meetmeid rassistlike rühmituste ja nende sümbolite 
keelustamiseks, sageli vaenukuritegusid, vaenukõnet või terrorismi käsitlevate õigusaktide 
alusel, või on kehtestanud kriminaalkaristused inimsusevastaste kuritegude ja/või natsistlike 
ja fašistlike perioodide eitamise ning terrorirühmituste propaganda eest. Komisjon teeb 
liikmesriikidega koostööd, et saavutada parem ühine arusaam sellest, kuidas vägivaldsete 
äärmusrühmitustega tegeleda. See hõlmab vägivaldse ekstremismi suhtes võetud riiklike 
meetmete kaardistamist, mille tulemused esitatakse asjaomastele nõukogu töörühmadele 
2020. aasta novembris. Koostöö liikmesriikidega jätkub, et teha kindlaks vägivaldse 
ekstremismi vastases võitluses esinevad lüngad ning kasutusel olevad parimad tavad ja 
soovitused; teave nende kohta on kavas esitada 2021. aasta alguses. 


Inimeste kogunemiskohtades tuleb tagada parem kaitse. Kuigi see on peamiselt liikmesriikide 
pädevuses, on komisjon suurendanud oma jõupingutusi 2017. aasta tegevuskava raames, et 
toetada avaliku ruumi kaitset“'. Viimastel aastatel on nii Euroopas kui ka mujal maailmas 
korraldatud terrorirünnakuid pühakodades ning selle ajendiks on sageli rassivaen”?. 
Julgeolekuliidu strateegias? selgitati, kuidas komisjon teeb koostööd nii erasektori kui ka 
piirkondlike ja kohalike ametiasutustega, et vähendada avalikus ruumis olevatele inimestele 
avalduvaid ohtusid. 


Uute tehnoloogiatega seotud riskid 


Digipööret ja uusi tehnoloogiaid saab tänu nende pakutavatele paljudele võimalustele 
kasutada rassismivastase võitluse tugevdamiseks. Kuid need võivad kaasa tuua ka uusi 
probleeme seoses rassilise võrdõiguslikkuse, mittediskrimineerimise ja võrdsete võimalustega 
üldisemalt, kui puudub piisav kontroll. Komisjoni valges raamatus tehisintellekti kohta“ on 
kirjeldatud, kuidas kiiresti areneva tehnoloogia teatavate kasutusviisidega võivad kaasneda 
mitmed riskid. Algoritmide kasutamine võib hoida alles või isegi stimuleerida rassilist 
kallutatust, kui algoritmide treenimiseks vajalikud andmed ei kajasta ELi ühiskonna 
mitmekesisust. 


Näiteks on uuringud näidanud, et tehisintellektil põhinevate näotuvastusalgoritmide 
väärklassifitseerimise määr võib olla kõrge, kui neid kasutatakse mõnes demograafilises 


4 


= 


COM(2017) 612 final. Komisjon pakub platvormi heade tavade vahetamiseks ELi avaliku ruumi kaitse 
foorumil ja rahastust avaliku ruumi kaitseks. 

Näiteks rünnakud mošeedes Uus-Meremaa linnas Christchurchis 2019. aasta märtsis, rünnakud kirikutes Sri 
Lankal 2019. aasta aprillis või sünagoogis toimunud tulistamine Saksamaal Halles 2019. aasta oktoobris. 

4. COM(2020) 605 final. 

4 Euroopa Komisjoni valge raamat , Tehisintellekt: Euroopa käsitus tipptasemel ja usaldusväärsest 
tehnoloogiast“ (COM(2020) 65 final). 

rühmas, nagu naised või rassilise või etnilise vähemuse taustaga inimesed“. See võib viia 
kallutatud tulemusteni ja lõppkokkuvõttes diskrimineerimiseni“°. Komisjon ja amet EU-LISA 
töötavad välja näotuvastustehnoloogiaid, mida saaks kasutada ELi enda suurtes IT- 
süsteemides piirihalduse ja julgeoleku valdkonnas“. 


ELi andmekaitse-eeskirjad juba sisaldavad mitmeid kaitsemeetmeid seoses biomeetriliste 
andmete töötlemisega konkreetse füüsilise isiku tuvastamise eesmärgil. Tulevases 
tehisintellekti horisontaalse õigusraamistiku ettepanekus käsitletakse konkreetselt 
tehisintellekti süsteemides tekkivat kallutatuse ja diskrimineerimise ohtu. Eeldatavasti 
pakutakse kallutatuse avastamiseks ja korrigeerimiseks välja konkreetsed nõuded koolitustel 
kasutatavate andmekogumite kvaliteedile ning kallutatuse avastamise ja kõrvaldamise 
katsemenetlustele, et negatiivset diskrimineerivat mõju varakult ära hoida ning tagada pidev 
järelevalve ja seire kehtivate võrdõiguslikkust käsitlevate õigusaktide järgimise üle kogu 
tehisintellekti toimimistsükli jooksul. Biomeetrilist kaugtuvastust ja muud sekkuvat 
seiretehnoloogiat võib käsitada kõrge riskiga tehisintellekti rakendustena, mis peavad 
vastama erinõuetele ja läbima eelneva vastavushindamise. 


Tööhõive, haridus, tervishoid ja eluase 


Hoolimata -diskrimineerimisvastasest täiustatud õigusraamistikust, esineb tööturule, 
haridusele, tervishoiule ja eluasemele juurdepääsul endiselt ebavõrdsust ning õigusloomet 
tuleb seepärast toetada poliitiliste meetmetega. Kui õiguskaitsest ei piisa, võitleb komisjon 
rassismi vastu ka poliitikastrateegiate ja rahastamisprogrammide abil. 


Euroopa sotsiaalõiguste samba eesmärk on muuta kõigi igapäevaelu õiglasemaks, 
olenemata sellest, kas inimene õpib, töötab, otsib tööd või on pensionil, elab linnas või 
maapiirkonnas ja samuti sõltumata tema isikutunnustest, sealhulgas rassilisest või etnilisest 
päritolust. Euroopa sotsiaalõiguste samba tegevuskava, mille komisjon esitab 2021. aastal, 
toetab veelgi võrdsust tööturul, sealhulgas rassilise või etnilise vähemuse taustaga inimeste 
puhul”?. Ühtlasi teeb komisjon 2021. aastal ettepaneku võtta kasutusele lastegarantii, mille 
eesmärk on tagada kõigi abi vajavate laste parem sotsiaalne kaasatus ja nende juurdepääs 
põhiteenustele. 


Jõuka ja sotsiaalse Euroopa saavutamine sõltub meist kõigist. COVID-19 kriis on siiski 
toonud esile ebavõrdsuse või seda isegi süvendanud. Kasutades täiel määral ära taasterahastu 
»Next Generation EU“ ja struktuurireformide tehnilise toetuse vahendi pakutavaid 
võimalusi, teeb komisjon liikmesriikidega koostööd tagamaks, et toetades valdkondi, nagu 
tööturg, haridus ja koolitus, sotsiaalkaitse, tervishoid ja eluase, edendatakse võrdõiguslikkust. 


Programmitöö perioodil 2021—2027 toetatakse ELi vahenditega liikmesriikide jõupingutusi 
edendada sotsiaalset kaasatust,“? tagades kõigile võrdsed võimalused ja võideldes 


Vt „Gender Shades: Intersectional Accuracy Disparities in Commercial Gender Classification“. 

Vt „Facial recognition technology: fundamental rights considerations in the context of law enforcement“ 
(FRA). 

See põhineb Teadusuuringute Ühiskeskuse senisel tööl. Kõigepealt töötatakse välja ühine biomeetrilise 
võrdlemise süsteem riiki sisenemise ja riigist lahkumise süsteemi jaoks ning seda laiendatakse hilisemas 
etapis Schengeni infosüsteemile. 

Teatis „Tugev sotsiaalne Euroopa õiglaste üleminekute jaoks“ (COM(2020) 14 (final)). 

Eelkõige Euroopa Sotsiaalfond+ (ESF+) ning Euroopa Regionaalarengu Fond (ERF). Kavandatava ESF+ 
raames eraldavad liikmesriigid vähemalt 25 % ESF+ vahenditest meetmetele, millega edendatakse 
sotsiaalset kaasatust ja mis on suunatud kõige enam abi vajavatele inimestele. Kõige haavatavamate rühmade 
toetamise puhul kehtib üldeesmärk 4 %. Peale ESF+ erieesmärgi saab marginaliseeritud kogukondade 
integreerimiseks kasutada ka mitut muud ELi rahastamisvahendit. 

diskrimineerimise vastu. ELi vahenditega edendatakse taristu arendamist ja tagatakse kõigile, 
kuid eelkõige ebasoodsas olukorras olevatele rühmadele, võrdne juurdepääs tööturule, 
tervishoiule ja sotsiaalhoolekandele, eluasemele ning kvaliteetsetele, segregeerimata ja 
kaasavatele haridus- ja koolitusteenustele. 
- Tööhõive 

Tööhõive valdkonnas on keelatud diskrimineerida soo, rassilise või etnilise päritolu, puude, 
vanuse, seksuaalse sättumuse ning usutunnistuse või veendumuste alusel. Sellest hoolimata 
on diskrimineerimine tööl või töö otsimisel laialt levinud ning see võib esineda eri vormides 
ja mõjutada teatavaid rühmi rohkem kui teisi?°. Aafrika päritolu inimesed näevad näiteks eriti 
tugevat vastuolu oma töökoha kvaliteedi ja haridustaseme vahel — selles rühmas on tööhõive 
määr kõrgharidusega inimeste hulgas madalam kui elanikkonnas üldiselt?!. On tõendeid selle 
kohta, et end elulookirjelduses avalikult moslemina määratlevad tööotsijad saavad vähem 
kutseid töövestlustele kui võrdse kvalifikatsiooniga tööotsijad, kelle elulookirjeldus on 
usuliselt neutraalne"°. Nende noorte osakaal, kes ei tööta, õpi ega osale koolitusel, on Põhja- 
Aafrika või Aafrika päritolu või roma kogukondades võrreldes üldelanikkonnaga palju 
kõrgem“*. COVID-19 kriisi tõttu probleemid tõenäoliselt süvenevad, sest majanduslangus 
tavaliselt suurendab ebavõrdsust. Sellega seoses on kehtivate õigusaktide täielik rakendamine 
ja nende täitmise tagamine otsustava tähtsusega. Euroopa sotsiaalõiguste samba tegevuskava 
aitab samuti paremini võidelda tööhõive valdkonnas esineva diskrimineerimisega. 


Lisaks aitavad õiged oskused hõlpsamini tööd leida, tööl püsida ja töökohta vahetada. Selleks 
on vaja, et kõigil inimestel oleksid võrdsed võimalused oma oskusi täiendada, sõltumata 
rassilisest või etnilisest päritolust ning muudest diskrimineerimise alustest. Komisjon võttis 
hiljuti vastu Euroopa oskuste tegevuskava", mille nurgakiviks on sotsiaalne õiglus, ja 
nõukogu soovituse kutsehariduse ja -õppe kohta, milles kutsutakse üles kaasama 
kutsehariduse ja -õppe programmidesse haavatavatesse rühmadesse kuuluvaid, sealhulgas 
rassilise või etnilise vähemuse taustaga inimesi. Ebasoodsas olukorras olevatest rühmadest 
pärit noored, näiteks rassilise või etnilise vähemuse taustaga noored ja sisserändajatest 
noored, seisavad tööturule sisenemisel silmitsi täiendavate takistustega. Tugevdatud 
noortegarantiis tunnistatakse seda probleemi ja soovitatakse liikmesriikidel parandada kõige 
haavatavamate noorteni jõudmist ning pöörata vajalikku tähelepanu diskrimineerimise 
kõikidele vormidele”. Euroopa avalike tööturuasutuste võrgustik kaardistab 
lähenemisviisid, mis käsitlevad mittediskrimineerimist avalikes tööturuasutustes kogu ELis, 
ja edendab nende alusel vastastikust õppimist”. Ka sotsiaalsed ettevõtted ja sotsiaalmajandus 


5 Vt FRA (2017a) ja FRA (20176). Näiteks vastas 13 % moslemitest uuringule eelnenud 12 kuu jooksul 
saadud kogemuste kohta, et nad tundsid end töö otsimisel diskrimineerituna. Sarnaseid 
diskrimineerimiskogemusi esines töö otsimisel 16 % roma ja 15 % Põhja-Aafrika päritolu vastajatest. 

51 Mustanahalisena ELis, FRA (2018) 

Vt programmi „Horisont 2020“ uurimisprojekt majanduskasvu, võrdsete võimaluste, rände ja turgude kohta, 

GEMM, http://gemm2020.eu/ 

Näiteks Austrias ei tööta, õpi ega osale koolitusel kuni 76 % Aafrika päritolu noortest, samas kui 

üldelanikkonna hulgas on see näitaja 8 % (Mustanahalisena ELis, FRA (2018)). 

Teatis jätkusuutlikku konkurentsivõimet, sotsiaalset õiglust ja vastupanuvõimet toetava Euroopa oskuste 

tegevuskava kohta 


53 


54 


(COM (2020) 274 final). 
5 COM(2020) 275 final. 
56. Nõukogu soovituse ettepanek töösilla kohta, millega tugevdatakse noortegarantiid (COM(2020)277 final). 
57. Teatis „Noorte tööhõive toetus: töösild järgmise põlvkonna jaoks“ (COM(2020) 276 final). 

laiemalt võivad olla rassilise ebavõrdsuse vastases liikumises teerajajad ning nende rolli 
käsitletakse Euroopa sotsiaalmajanduse tegevuskavas, mille komisjon esitab 2021. aastal. 


- Haridus 


Rassilise võrdõiguslikkuse direktiivi kohaselt peab kõigil lastel nende rassilisest või etnilisest 
taustast sõltumata olema võrdne juurdepääs haridusele. Õpetajaid tuleb koolitada töötama 
kõigi lastega ja nad peavad arvestama erineva taustaga õpilaste vajadustega, sealhulgas 
rassilise diskrimineerimisega seotud aspektidega. Koolid peaksid olema turvapaigad, kus ei 
esine kiusamist, rassismi ega diskrimineerimist. Lastele tuleks varakult õpetada 
võrdõiguslikkust, austust ja kaasatust ning neid tuleks julgustada edendama selliseid väärtusi 
oma eakaaslaste seas ja oma kogukondades”Y. 


Kuigi haridus- ja koolitussüsteemide sisu ja korralduse eest vastutavad liikmesriigid, on 
kaasava hariduse tugevdamine üks ELi koostöö prioriteete. Kaasav ja õiglane haridus on 
Euroopa haridusruumi üks prioriteetidest. Kaasavad ja õiglased peavad olema ka digiõpe ja 
-haridus vastavalt ajakohastatud digiõppe tegevuskavale, mis esitatakse käesoleval aastal. 
Komisjon esitab 2021. aastal lapse õiguste tervikliku strateegia, mis hõlmab rassismi ja 
diskrimineerimise vastaseid meetmeid. Koolide panus rassiliste stereotüüpide ja eelarvamuste 
vähendamisse laste hulgas on otsustava tähtsusega. 


Ka noored saavad rassismi ja diskrimineerimise vastases võitluses olulist osa mängida. 
Komisjon ja liikmesriigid kogusid ELi noortedialoogi käigus noorte eurooplaste seisukohti, 
mille põhjal määrati kindlaks 11 Euroopa noortega seotud eesmärki’. Need moodustavad 
visiooni Euroopast, mis võimaldab noortel oma potentsiaali täielikult realiseerida, edendada 
võrdõiguslikkust ja kaasavaid ühiskondi. 


Programmist „Erasmus+“ rahastatakse projekte, mis aitavad kaasa rassilise või etnilise 
vähemuse taustaga inimeste integreerimisele. Ka Euroopa solidaarsuskorpus võib 
edendada solidaarsustegevust, mille eesmärk on võidelda rassismi ja diskrimineerimise vastu, 
ning laialdast osavõttu*!. Tulevaste programmide? puhul tehakse jõupingutusi selleks, et 
suurendada sotsiaalset kaasatust ja jõuda rohkem inimesteni, kellel on teistest vähem 
võimalusi, vähendades selleks muu hulgas asjaolusid, mis takistavad alaesindatud rühmadel 
ja vähemustel programmides osalemast, ning valmistades projektide korraldajaid ja osalejaid 
ette nii, et nad oskaksid eri taustaga inimestega delikaatselt suhelda. 


Radikaliseerumisalase teadlikkuse võrgustik*” toetab õpetajate, noorsootöötajate ja kõiki 
vanuserühmi hõlmava laiema kogukonna jõupingutusi, et tulla toime klassiruumis vastandlike 
arvamustega arutelude ja häbimärgistavate sõnavõttudega. 


https://cm.coe.int/ecri-general-policy-recommendation-no-10-key-topics-combating-racism-a/16808b75f7. 
https://ec.europa.eu/youth/policy/youth-strategy/youthgoals ; need on lisatud aastateks 2019-2027 
kehtestatud ELi noortestrateegiasse. 

Programmi „Erasmus+“ raames on alates 2014. aastast toetatud 26 000 projekti (milles on üle 
708 000 osaleja), mis käsitlevad selliseid teemasid nagu võrdõiguslikkus ja mittediskrimineerimine, 
kultuuride- ja religioonidevaheline dialoog ning kaasamine. 

Alates 2018. aastast on Euroopa solidaarsuskorpuse raames toetatud 2100 neid teemasid käsitlevat projekti, 
milles on osalenud üle 14 500 noore. 

Strateegia hõlmab kõiki hariduse, koolituse, noorte ja spordi valdkondi. See võetakse kasutusele kogu 
tulevaste programmi ,,Erasmus+“ ja Euroopa solidaarsuskorpuse projektide kestuse ajal. 

Vt https://ec.europa.eu/home-affairs/what-we-do/networks/radicalisation awareness network/about-ran en 

- Tervis 


COVID-19 kriis on toonud esile°* rassilise või etnilise vähemuse taustaga inimeste 
tervisealase ebavõrdsuse tagajärjed °5. Rassism on traumaatiline ja võib seega mõjutada ka 
inimeste vaimset tervist. Uues programmis „EL tervise heaks“ ja Euroopa vähktõvevastase 
võitluse kavas käsitletakse tervisealast ebavõrdsust, võttes arvesse eri rühmade konkreetseid 
vajadusi. Parimate tavade vahetamine tervishoiutöötajate vahel kogu ELis ning arutelud 
patsiendiorganisatsioonide ja kodanikuühiskonnaga aitavad tagada patsiendikeskse 
lähenemisviisi, mis arvestab rassilise või etnilise vähemuse taustaga inimeste konkreetsete 
vajadustega. ELi tervishoiupoliitika platvorm*° pöörab erilist tähelepanu rassilisel või 
etnilisel päritolul põhineva ebavõrdsuse vähendamisele ning edastab kodanikuühiskonna 
ettepanekud ELi ja liikmesriikide tasandi tervishoiupoliitika kujundajatele. Komisjoni 
tervise edendamise, haiguste ennetamise ja mittenakkuslike haiguste ravi juhtrühmal? 
palutakse valida välja parimad tavad rassilise või etnilise vähemuse taustaga inimeste 
kaasamiseks terviseennetusstrateegiatesse, mida suurendatakse ELi eelarvetoetuse abil. 
Sellele tööle võiksid kaasa aidata ka täiendavad teadusprojektid programmi ,,Euroopa 
horisont“ raames. Sotsiaal-majanduslikke tervist mõjutavaid tegureid tuleks uurida rassilisest 
vaatepunktist. 


- Eluase 


Rassilist diskrimineerimist kogevatel inimestel on suurem oht sattuda elama halbadesse 
tingimustesse ja kannatada elukoha segregatsiooni tõttu’. Diskrimineerimine eluasemeturul* 
suurendab segregatsiooni, mis omakorda mõjutab haridus- või töövõimalusi ning avaldab 
lastega perede puhul olulist kahjulikku mõju laste arengule. 


Sotsiaal- ja elamusektoris leviva segregatsiooni ennetamise ja/või selle vastu võitlemise 
meetmete”! eest vastutavad eelkõige riiklikud ja kohalikud = ametiasutused??. 
Ühtekuuluvuspoliitika fondid” jäävad ajavahemikul 2021—2027 peamisteks vahenditeks, 
millega toetatakse segregeerimata eluaseme tagamise meetmeid ning mille abil antakse 


64 Vt „The COVID-19 pandemic: power and privilege, gentrification, and urban environmental justice in the 


global north“, Cities & Health and National Center for Immunization and Respiratory Diseases (NCIRD). 
FRA uuringu EU-MIDIS II kohaselt teatasid 50-aastased ja vanemad roma naised, et nende tervislik seisund 
on „halb“ või „väga halb“ peaaegu kaks korda rohkem kui muud päritolu naised (vastavalt 55 % ja 29 %). 
ELi tervishoiupoliitika platvorm (https://webgate.ec.europa.eu/hpf/) on interaktiivne vahend rahvatervist 
käsitlevate arutelude hoogustamiseks ning teadmiste ja parimate tavade jagamiseks. See toob kokku 7000 
registreeritud valitsusväliste organisatsioonide rühma ja sidusrühma, kutsudes neid üles vahetama omavahel 
ja komisjoniga oma kogemusi, koondama oma eksperditeadmised ühisavalduste jaoks ja levitama meetmeid 
üldsuse hulgas. 

Vt https://ec.europa.eu/health/non_communicable_diseases/steeringgroup_promotionprevention_en 

The Cost on Non-Europe in the area of Equality and the Fight against Racism and Xenophobia, Euroopa 
Parlamendi uuringuteenistus. 

© Vastavalt FRA aruandele „Mustanahalisena ELis“ elab peaaegu pool vastanutest ülerahvastatud eluruumides 
(45 %), ELi elanikkonnas üldiselt on see näitaja 17 %. Kümnendik vastanutest (12 %) elab väga halbades 
elamistingimustes, ülerahvastatud eluruumides, kus katus lekib, seinad või aknad mädanevad, pole 
vanni/dušši ja sisetualettruumi, või mis on liiga pimedad. 

Segregatsioon on marginaliseerunud rühma liikmete füüsiline ja sotsiaalne eraldatus marginaliseerumata 
rühmade liikmetest ning ebavõrdne juurdepääs üldkasutatavatele, kaasavatele ja kvaliteetsetele teenustele. 
Vt http://ec.europa.eu/regional_policy/sources/docgener/informat/2014/thematic_guidance_fiche_segregatio 
n_en.pdf 

See võib hõlmata mitmesuguseid meetmeid, nagu taristu arendamine avalike teenuste valdkonnas, tööhõive, 
haridus ja koolitus, tervishoiu- ja eluasememeetmed ning kogukonna mõjuvõimu suurendamine. 
Marginaliseeritud ja segregeeritud kogukondi saab kindlaks teha, töötades välja vaesuskaardid Eurostati 
ühise statistiliste territoriaalüksuste liigituse (NUTS) kolmandal või madalamal tasandil. 

Euroopa Regionaalarengu Fond (ERF), Ühtekuuluvusfond ja Euroopa Sotsiaalfond+ (ESF+) 

juurdepääs kaasavatele ja kvaliteetsetele põhiteenustele. ELi põhiõiguste harta järgimine on 
jätkuvalt oluline ja see välistab rahalise toetuse meetmetele, mis aitavad kaasa mis tahes uue 
segregatsiooni tekkimisele. Komisjoni = renoveerimislaine algatus suurendab 
sotsiaaleluasemete ja muude madalama sissetulekuga elanikkonnarühmadele mõeldud 
eluasemete energiatõhusust. 


Komisjon teeb järgmist: 


- tagab, et tehisintellekti horisontaalse õigusraamistiku ettepanekus käsitletakse 
konkreetselt tehisintellekti süsteemides tekkivat kallutatuse ja diskrimineerimise ohtu; 

- kasutab - poliitikameetmeid ja rahastamisprogramme, et võidelda rassismi ja 
diskrimineerimisega, mida esineb seoses töö, hariduse ja koolituse, tervishoiuteenuste, 
sotsiaalkaitse ja eluaseme saamisega; 

- tagab, et tulevane lapse õiguste terviklik strateegia sisaldaks konkreetseid rassismi ja 
diskrimineerimise vastu võitlemise meetmeid. 


Komisjon kutsub liikmesriike üles: 


- suurendama jõupingutusi, et vältida õiguskaitseasutustes diskrimineerivat suhtumist ja 
suurendada vaenukuritegude vastase õiguskaitsealase töö usaldusväärsust; 

- kaardistama riiklikud vägivaldsele ekstremismile reageerimise meetmed ning tegema 
kindlaks puudused selle vastases võitluses ja parimad tavad. 


FRA peaks koguma andmeid ja levitama häid tavasid, mis edendavad õiglast politseitööd. 
CEPOL peaks pakkuma tõhusaid koolitusprogramme. 


3. Struktuurne rassism — põhiprobleemi lahendamine 


Rassism on sageli sügavalt juurdunud meie ühiskonna ajaloos, põimudes selle kultuuriliste 
põhjuste ja normidega. See võib ilmneda ühiskonna toimimises, võimu jaotuses ning 
kodanike suhtlemises riigi ja avalike teenustega. See võib olla teadvustamata ja see avaldub 
sageli suutmatuses võtta arvesse rassismist mõjutatud inimeste huve, isegi kui see ei pruugi 
olla otsene katse neid kõrvale tõrjuda. Kuna struktuurse rassismi mõju võib olla sama sügav 
ja kahjulik kui individuaalsel rassismil, tuleb selle olemasolu tunnistada ja sellega tuleb 
tegeleda ennetava poliitika abil. Valdkonnaülene perspektiiv süvendab arusaamist 
struktuursest rassismist ja tõhustab reageerimist. 


3.1. Poliitika suundumuste muutmiseks 


Stereotüüpide vastu võitlemine ja ajalooteadlikkuse suurendamine 


Stereotüübid võivad olla sajandeid vanad, nad hoiavad visalt kinni hoiakutest ja neil on 
kalduvus iseenesest süveneda. Liiga sageli tugevdab stereotüüpe suundumus sotsiaalsete 
lõhede poole, mis paigutavad vähemused sotsiaalses, aga ka füüsilises mõttes enamusest 
erinevasse ruumi. 


Eelarvamuste ja stereotüüpide vastu saab kõigepealt võidelda rassismi ajalooliste juurte 
tunnistamisega. Kolonialism, orjandus ja holokaust on meie ajaloo lahutamatu osa ja neil on 
tänapäeva ühiskonnale tõsised tagajärjed. Ajaloolise mälu tagamine on oluline osa kaasamise 

ja mõistmise edendamisel: näiteks peaks EL selgelt tähistama rassismiga seotud olulisi 
mälestuspäevi, nagu rahvusvaheline orjapidamise keelustamise päev”, nagu pakkus välja 
Euroopa Parlament”. Euroopa Nõukogu haridusprogrammide”? keskmes on ajalugu ja 
ajaloo õpetamine. 2020. aasta juulis võttis Euroopa Nõukogu vastu soovituse, milles 
kutsutakse üles lisama romade ja/või rändrahvaste ajalugu koolide õppekavadesse ja 
õppematerjalidesse. Osana ELi tegevusest kultuuri ja väärtuste valdkonnas toetatakse 
programmiga „Loov Euroopa“ ning kodakondsuse, võrdõiguslikkuse, õiguste ja väärtuste 
programmiga projekte, mille eesmärk on kõrvaldada tõkked ning soodustada alaesindatud ja 
ebasoodsas olukorras olevate rühmade sotsiaalset kaasatust ja osalemist, sealhulgas selliseid 
aspekte nagu vähemuste koht Euroopa ühiskonnas ja kolonialismi ajalooline pärand. 


See, kuidas rassilise või etnilise vähemuse taustaga inimesi meedias kujutatakse ja kas nad 
üldse on esindatud, võib tugevdada negatiivseid stereotüüpe, sest nende alaesindatus 
meediavaldkonna kutsealade] tugevdab seda suundumust veelgi. Tasakaalustatud 
demokraatlikuks aruteluks on vaja sõltumatut ja pluralistlikku meediat. Tasakaalustatud ja 
positiivsete narratiivide edendamine, ajakirjanike teadlikkuse ja teadmiste suurendamine ning 
meediapädevuse edendamine on olulised viisid kaasava ühiskonna edendamiseks. Romasid 
käsitlevatele seminaridele?” tuginedes töötab komisjon välja rea seminare rassiliste ja etniliste 
stereotüüpide kohta, mis toovad kokku ajakirjanikud, kodanikuühiskonna organisatsioonid ja 
rassilise või etnilise vähemuse taustaga inimeste esindajad. Lisaks töötab komisjon koos 
Euroopa Ajakirjanike Liiduga 2021. aasta alguseks kavandatud internetiseminaride seeria 
kallal, et suurendada teadlikkust moslemitest ja islamist ning edendada tasakaalustatud 
lugude jutustamist. Kultuuri- ja loomemajandus seisab silmitsi sarnaste probleemidega, nagu 
alaesindatus filmitegijate seas või stereotüübid muudes kultuuriväljundites. Samal ajal võivad 
need tööstusharud olla võimsad vahendid võrdõiguslikkuse, mitmekesisuse ja kaasatuse 
edendamiseks. 


2021. aastal ja pärast seda ning tuginedes varasematest algatustest saadud kogemustele, 
edendab komisjon teadlikkuse suurendamist sihipärase teabevahetustegevuse kaudu. See 
hõlmab poliitilise, spordi-, äri- või kultuurimaailma kõrgetasemeliste võtmeisikuteni jõudmist 
ning laia kõlapinnaga organisatsioonide kutsumist toetust pakkuma. 


Väärinfo üks eesmärke võib olla keskenduda eelkõige vähemustele ning laiendada 
sotsiaalseid rahutusi. COVID-19 pandeemia tõi selle kohta palju näiteid’. Euroopa 
digitaalmeedia vaatluskeskus keskendub faktikontrollijate ja teadlaste toetamisel väärinfo 
vastu võitlemisel eelkõige vähemuskogukondadele suunatud väärinfole ja vandenõudele. 
Väärinfo kaudu levivate rassilise diskrimineerimise narratiivide piiramine on samuti 
meediapädevuse kampaaniate oluline osa. Neid eesmärke toetab projekt ,, Meediapädevus 
kõigile“. Seda tööd arendatakse edasi tulevases Euroopa demokraatia tegevuskavas ning 
meedia ja audiovisuaalvaldkonna tegevuskavas. 


74 Olulised päevad on rahvusvaheline holokausti mälestuspäev (27. jaanuar), rahvusvaheline rassilise 


diskrimineerimise vastane päev (21. märts), Euroopa romade holokausti mälestuspäev (2. august) ja 

rahvusvaheline orjapidamise keelustamise päev (2. detsember). 

Euroopa Parlamendi 26. märtsi 2019. aasta resolutsioon Aafrika päritolu inimeste põhiõiguste kohta 

Euroopas. 

Vt https://www.coe.int/en/web/history-teaching 

Vt https://ec.europa.eu/newsroon/just/item-detail.cfm?item 1d=30548 

78. Ühisteatis „Võitlus COVID-19 kohta levitatava väärinfoga — faktid selgeks“, JOIN(2020) 8. 

79. Ettevalmistavate meetmetega toetatakse uusi õppematerjale, et võidelda väärinfo vastu, ning töötatakse välja 
viisid teadlikkuse suurendamiseks meetoditest, mida pahatahtlikud osalejad tavaliselt kasutavad väärinfo 
loomiseks, levitamiseks ja võimendamiseks internetis. 


Ta 

ELi meetmed spordi valdkonnas tähtsustavad samuti projekte, mis võitlevad stereotüüpide 
vastu ning edendavad sotsiaalset kaasatust spordi kaudu, sealhulgas koostöös 
võtmeorganisatsioonidega, nagu Euroopa Jalgpalliliit (UEFA) ja Rahvusvaheline Jalgpalliliit 
(FIFA)®. 2021.—-2027. aasta programmi ,,Erasmus+“*! raames rohujuure tasandi spordile?? 
keskendumine muudab osalemise lihtsamaks igasuguse taustaga inimestele, sealhulgas 
rassilise või etnilise vähemuse taustaga inimestele. Kultuurisektor alates muusikast kuni kino 
ja etenduskunstideni on võimas valdkond, kus edendada kaasatust ja võidelda rassismi vastu. 


Õiged andmed teadlike poliitiliste valikute tegemiseks 


Täpsed ja võrreldavad andmed on olulised, et poliitikakujundajad ja avalikkus saaksid 
hinnata diskrimineerimise ulatust ja laadi ning töötada välja poliitika ja seda kohandada, 
jälgida ja hinnata. See nõuab andmete eristamist etnilise või rassilise päritolu alusel?. 
Võrreldes andmetega muude diskrimineerimise aluste kohta, nagu sugu, puue ja vanus, on 
selliseid andmeid siiski suhteliselt vähe. Takistuste hulka kuuluvad probleemid ühise 
metoodika loomisel, sest mõned liikmesriigid koguvad selliseid andmeid, teised aga 
teadlikult väldivad sellist lähenemisviisi. Selle tulemusena keskendutakse paljudes uuringutes 
sellele, kuidas diskrimineerimist tajutakse, või kasutatakse selliseid asendusnäitajaid nagu 
kodakondsus või sünniriik. Usaldusväärsete ja võrreldavate andmete kogumine Euroopa ja 
riiklikul tasandil on tõhusa tegevuse oluline eeltingimus. 


Euroopa Liidu Põhiõiguste Ametil (FRA) on oluline roll, näiteks teeb ta komisjoniga 
koostööd, et toetada liikmesriikide jõupingutusi vaenukuritegusid käsitlevate andmete 
kogumise ja registreerimise parandamisel. Järgmise kahe aasta jooksul uurib põhiõiguste 
amet sisserändajate ja sisserändajate järeltulijate olukorda ning juutide diskrimineerimist ja 
nende vastu suunatud vaenukuritegusid. Diskrimineerimist käsitlevaid Eurobaromeetri 
uuringuid? korraldatakse korrapäraselt, et aja jooksul oleks võimalik jälgida hoiakute ja 
arusaamade muutumist. 


Võrdõiguslikkust edendavad asutused saavad teha kasulikku koostööd, et uurida oma 
võrdõiguslikkust käsitlevate andmete kogumise süsteeme, kõrvaldada takistused, mis 
kahjustavad selliste süsteemide tõhusust ja/või võrdlemist ja koostalitlusvõimet, ning 
kaaluda, kuidas nende andmekogumist kõige paremini parandada ja koordineerida. Komisjon 
toetab jõupingutusi sellise koordineerimise arendamiseks. 


Siiski on vaja astuda märkimisväärsem samm võrdõiguslikkust käsitlevate andmete 
kogumise uue lähenemisviisi suunas. Ühise andmekogumi suunas liikumise eeltingimus on 
põhiseaduslike normide, ELi andmekaitsealaste õigusaktide ja ELi põhiõiguste harta täielik 
järgimine. Tuleb kehtestada kaitsemeetmed tagamaks, et delikaatseid andmeid 
võrdõiguslikkuse kohta ei saaks seostada üksikisikuga. See tähendab isikuandmete kaitse 
normide täielikku järgimist, eelkõige võimaliku väärkasutuse või kuritarvitamise riski 


80 Ühisalgatuste hulka kuuluvad UEFA kampaaniad Respect, 4EgualGame ja WePlayStrong ning FIFA 
kampaaniad #stopracism ja f*stopviolence. 

COM(2018) 367 final. 

st organiseeritud sport, millega harrastussportlased tegelevad kohalikul tasandil, ning „sport kõigile“. 

Juba 2002. aasta ÜRO rassismi, rassilise diskrimineerimise, ksenofoobia ja sellega seotud sallimatuse 
vastasel maailmakonverentsil ja Durbani tegevusprogrammis kinnitati vajadust koguda rahvastikustatistikas 
liigendatud andmeid vastajate selgesõnalisel nõusolekul, tuginedes nende enesemääratlusele ja kooskõlas 
eraelu puutumatust kaitsvate inimõiguste standarditega; 
https://www.un.org/en/durbanreview2009/pdf/DDPA (full text.pdf 

Järelmeetmed seoses 2019. aasta Eurobaromeetri uuringuga nr 493 diskrimineerimise kohta ELis ja selle 
eelkäijatega. 

leevendamiseks. Komisjon korraldab võrdõiguslikkust käsitlevate andmete teemal ümarlaua, 
kuhu tulevad kokku peamised sidusrühmad*, et uurida rassilise või etnilise päritoluga seotud 
andmete kogumisel esinevaid takistusi ja teha kindlaks võimalused ühtsema lähenemisviisini 
jõudmiseks, sealhulgas valdkondadevaheliste andmete osas, mis käsitlevad näiteks religiooni 
või veendumusi ja sugu. Eesmärk peaks olema, et liikmesriigid liiguksid rassilise või 
etnilise päritolu alusel eristatud andmete kogumise suunas, võttes täielikult arvesse oma 
siseriiklikku konteksti, et hõlmata nii subjektiivseid kogemusi seoses diskrimineerimise ja 
viktimiseerimisega kui ka rassismi ja diskrimineerimise struktuurilisi aspekte. Need andmed 
peaksid olema põhjalikud, usaldusväärsed, korrapärased ja õigeaegsed; integreeritud ELi ja 
riiklikesse uuringutesse; ning nii esinduslikud kui ka võrreldavad. 


Eurostat korraldab 2021. aastal ELi tööjõu-uuringus erimooduli, mis käsitleb rändajate 
olukorda tööturul ja hõlmab tööalase diskrimineerimisega seotud aspekte. 


Komisjon teeb järgmist: 


- võtab mitmeid meetmeid, et käsitleda rassilisi ja etnilisi stereotüüpe meedia, 
kodanikuühiskonna ja rassilise või etnilise vähemuse taustaga inimeste esindajatega; 

- võtab meetmeid, et edendada võrdõiguslikkust käsitlevate andmete kogumise ühtset 
lähenemisviisi, eelkõige seoses rassilise või etnilise päritolu alusel eristatud 
andmetega. 


Komisjon kutsub liikmesriike üles: 


- käsitlema aktiivselt rassilisi ja etnilisi stereotüüpe meedia, hariduse, kultuuri ja spordi 
kaudu; 
- parandama rassilise või etnilise päritolu alusel eristatud andmete kogumist. 


3.2. Raamistik tulemuste saavutamiseks: ELi vahendite täielik rakendamine 


Tegevus kohalikul, piirkondlikul, riiklikul ja rahvusvahelisel tasandil 
- - Riiklikud tegevuskavad 


Rassismiga tuleb võidelda kõigil tasanditel ja seda tuleks käsitleda terviklikult. Riiklikud 
tegevuskavad on osutunud edukaks viisiks, kuidas liikmesriigid saavad tõhusalt võidelda 
rassismi ja rassilise diskrimineerimise vastu, kohandades samal ajal konkreetseid meetmeid 
vastavalt oma olukorrale. Euroopa Liidu Põhiõiguste Ameti hiljutise aruande kohaselt on aga 
ainult umbes pooltel liikmesriikidel sellised kavad juba olemas”. Komisjon kutsub kõiki 
liikmesriike üles töötama välja ja võtma vastu rassismi ja rassilise diskrimineerimise 


85 Sealhulgas võrdõiguslikkust edendavad asutused, kodanikuühiskond, akadeemilised ringkonnad, ELi 


institutsioonid, ELi asutused, nagu Euroopa Andmekaitseinspektor, Euroopa Liidu Põhiõiguste Amet ja 

muud ELi ametid, ettevõtjad, statistikaasutused, tervishoiutöötajad, rahvusvahelised organisatsioonid, 

liikmesriikide esindajad jne. 

Vt mittediskrimineerimise ja mitmekesisuse kõrgetasemelise töörühma võrdõiguslikkust käsitlevate andmete 

alarühma koostatud suunised. Vt ka ÜRO statistikakomisjoni „Põhimõtted ja soovitused rahva ja eluruumide 

loendusteks“. 

87 Euroopa Liidu Põhiõiguste Ameti 2020. aasta aruande (juuni 2020, FRA) kohaselt algatasid 15 liikmesriiki 
2019. aastal valitsuse tegevuskavad rassismi, rassilise/etnilise diskrimineerimise ja sellega seotud 
sallimatuse vastu võitlemiseks (Belgia, Horvaatia, Tšehhi, Soome, Prantsusmaa, Saksamaa, Iirimaa, Itaalia, 
Leedu, Madalmaad, Portugal, Slovakkia, Rootsi, Hispaania ja Ühendkuningriik). 

vastased riiklikud tegevuskavad. Lisaks rassismivastase tegevuse suunamisele riiklikus 
kontekstis võiks tegevuskavasid kasutada ka heade tavade vahetamiseks liikmesriikide vahel. 


Komisjon teeb ettepaneku teha liikmesriikidega koostööd, et määrata kindlaks riiklike 
tegevuskavade ühised = juhtpõhimõtted, kaasates tihedalt  kodanikuühiskonna ja 
võrdõiguslikkust edendavad asutused. Komisjon esitab 2021. aasta lõpuks peamised 
põhimõtted ja elemendid, mis on vajalikud tõhusate riiklike tegevuskavade koostamiseks. 
See võiks olla aluseks kõikidele liikmesriikidele, et töötada 2022. aasta lõpuks välja ja võtta 
vastu riiklikud tegevuskavad. 


Ühised juhtpõhimõtted võiksid hõlmata järgmist: 


Y käesolevas ELi tasandi tegevuskavas sätestatud poliitikavaldkondade? järgimine, nagu 
rassismivastast võitlust käsitlevad õigusaktid, võitlus õiguskaitseasutuste poolse 
diskrimineerimise vastu ning mittediskrimineerimine hariduse ja koolituse, tööhõive, 
tervishoiu ja eluaseme valdkonnas; põhinemine põhjalikul hinnangul meetmete kohta, 
mida on vaja riiklikul tasandil kõikides käesolevas tegevuskavas sätestatud 
valdkondades; 

Y kohandatus sotsiaalsele, ajaloolisele ja 0 kultuurilisele kontekstile ning riikide 
eripäradele”, et vastata kõige pakilisematele vajadustele; 

v piirkondlike ja kohalike ametiasutuste ning kodanikuühiskonna ja võrdõiguslikkusega 
tegelevate asutuste kaasamine nende kavandamisse, rakendamisse ja hindamisse; 

Y andmete kogumine ja näitajate kindlaksmääramine edusammude mõõtmiseks; 

v tuginemine ÜRO inimõiguste ülemvoliniku büroo praktilistele suunistele”! ning 
kindlaksmääratud põhielementidele ja põhimõtetele, kuidas selliseid kavasid välja 
töötada. 


Komisjon kutsub liikmesriike üles andma korrapäraselt aru riiklike tegevuskavade tõhusa 
rakendamise kohta. See aitab kaasa heade tavade vahetamisele, vastastikusele õppimisele 
ning edusammude hindamisele riiklikul ja ELi tasandil. Komisjon teeb ettepaneku anda 
korrapäraselt aru rassismivastaste riiklike tegevuskavade rakendamise kohta, koostades 
esimese aruande 2023. aasta lõpus. 


- Piirkondliku ja kohaliku tasandi mobiliseerimine sisulise mõju saavutamiseks 
kohapeal 


Kohalikel omavalitsustel on palju kogemusi rassismi vastu võitlemise tõhusate strateegiate 
väljatöötamisel ja võrgustike loomisel”. Komisjon jätkab selliste kavade ja võrgustike 


8 Seda tööd jätkatakse uue ühise alarühmaga, mis koosneb rassismi, ksenofoobia ja muus vormis 


sallimatusega võitlemise ELi kõrgetasemelise töörühma ning mittediskrimineerimist käsitleva ELi 
kõrgetasemelise töörühma ekspertidest. 

Diskrimineerimisvastased õigusaktid ja võrdõiguslikkust edendavate asutuste roll; vaenukõne ja 
vaenukuriteod; ebaseaduslik profileerimine õiguskaitseasutuste poolt; uute tehnoloogiatega kaasnevad ohud; 
stereotüübid ja ajalooteadlikkus; võrdne juurdepääs haridusele, tööturule ja tervishoiule ning õigus 
eluasemele; võrdõiguslikkuse küsimuste süvalaiendamine riiklikul tasandil; piirkondliku ja kohaliku tasandi 
kaasamine; rassismivastase võitluse rahastamine; andmete kogumine, dialoog kodanikuühiskonnaga. 

Näiteks elanikkonna koosseis, erilised ajaloolised ja õiguslikud asjaolud ning igapäevase diskrimineerimise 
ulatus. 

https://www.refworld.org/docid/5566debe4.html. Suunistes kutsutakse riike üles seadma eesmärke ja 
meetmeid, määrama vastutavad riigiasutused, määrama kindlaks tähtajad, lisama tulemusnäitajad ning 
nägema ette järelevalve- ja hindamismehhanismid. 

Peamised võrgustikud on ELi linnad radikaliseerumise vastu, Põhjamaade ohutud linnad, tugevate linnade 
võrgustik ja Euroopa linnakeskkonna turvalisuse foorum. 

toetamist?”. Näiteks võiks neid teemasid arutada programmi URBACT kaudu (mida toetab 
ühtekuuluvuspoliitika rahastamine ja mis ühendab linnapoliitika kujundajaid). See töö võib 
tugineda ka koostööle Euroopa suurlinnade võrgustikuga (EUROCITIES) ja UNESCO 
juhitud Euroopa linnade rassismivastase koalitsiooniga“. Muud kohalikud algatused, nagu 
rahvusvaheline linnakoostöö programm”° või kliima- ja energiaalane linnapeade pakt”, 
võiksid lisaks sotsiaalse kaasatuse toetamisele sellistes = valdkondades nagu 
kütteostuvõimetuse vähendamine või õigus korralikule eluasemele, toimida kas platvormide 
või mudelitena, mille abil arendada edasi linna tasandi meetmeid rassilise võrdõiguslikkuse 
edendamiseks. 


Linnade võrgustiku?” projektides tuleks esmatähtsaks pidada teadlikkuse suurendamist ja 
teadmiste suurendamist rassilise või etnilise vähemuse taustaga inimeste rolli kohta Euroopa 
ühiskonnas ja kultuuris. Selleks et tunnustada linnade jõupingutusi jõulise kaasamispoliitika 
kehtestamiseks kohalikul tasandil ja need nähtavaks muuta, käivitab komisjon iga-aastase 
Euroopa kaasamise ja mitmekesisuse pealinna(de) nimetamise. 


Maapiirkonnad seisavad silmitsi spetsiifiliste probleemidega, nagu kaugus, uustulnukate 
suhteliselt suur osakaal elanikkonnas (need on sageli sisserändajate esimene saabumispunkt), 
põhiteenuste ja -taristu võimalik puudumine ning vaesuse ja töötuse kõrgem määr. ELi 
vahendid täiendavad riiklikke meetmeid haavatavate maakogukondade probleemide 
lahendamiseks’, mida püütakse leevendada ka tulevase maapiirkondade pikaajalise 
visiooniga. 


- Tööerasektoriga 


Ettevõtlusorganisatsioonidel ja üksikutel ettevõtetel on - mittediskrimineerimise, 
mitmekesisuse ja kaasatuse tagamisel keskne roll. Mitmekesisuse hartasid”” allkirjastades 
võtavad organisatsioonid endale vabatahtliku kohustuse luua oma töötajatele kaasav 
töökeskkond ja seda säilitada, olenemata nende soost, rassilisest või etnilisest päritolust, 
usutunnistusest, vanusest, puudest või seksuaalsest sättumusest. Euroopa mitmekesisuse 
hartade kuu jooksul 2021. aasta mais korraldab komisjon kõrgetasemelise ürituse, mis toob 
kokku poliitikakujundajad, mitmekesisuse hartale allakirjutanud ettevõtete tegevjuhid ja 
muud sidusrühmad, et vaadata läbi ja edendada rassilise ja etnilise päritolu arvestamist 
mitmekesisuse strateegiates. Seejärel võetakse kasutusele veebipõhine töövahend, mis aitab 
ettevõtetel hinnata oma sisemist mitmekesisust ja mitmekesisuse strateegiaid; see põhineb 
kohandatavatel personaliuuringutel, allalaaditaval küsimustikul ja hindamise tulemustele 
tuginevatel soovitustel organisatsiooni mitmekesisuse suurendamiseks. 


3 Näiteks rändajate ja pagulaste kaasamist käsitlev partnerlus ELi linnade tegevuskava raames, vt 


https://www.inclusionpartnership.com. 

Vt https://www.eccar.info/ 

95 Vt https://iuc.eu/na/home/ 

% Komisjon käivitas algatuse 2008. aastal ja täna on linnapeade pakt maailma suurim energia- ja 
kliimavaldkonnas aktiivsete linnade liikumine, mis tegutseb 59 riigis ja hõlmab 10 117 kohalikku 
omavalitsust. 

9° Kus linnade partnerlus süvendab ja intensiivistab nende koostööd ja arutelu teatud teemadel 

https://eacea.ec.europa.eu/europe-for-citizens/funding en 

Näiteks Euroopa Maaelu Arengu Põllumajandusfondist rahastatav kogukonnapõhine alt üles suunatud ühise 

põllumajanduspoliitika (ÜPP) vahend LEADER toetab kaasavate maakogukondade arengut. 

Praegu on 24 liikmesriigis olemas mitmekesisuse hartad, millele on alla kirjutanud üle 12 000 inimese 

(ettevõtted, avalik-õiguslikud asutused, valitsusvälised organisatsioonid, ülikoolid, ametiühingud) ja kokku 

üle 16 miljoni töötaja; = https://ec.europa.eu/info/policies/justice-and-fundamental-rights/combatting- 

discrimination/tackling-discrimination/diversity-management en 

Süvalaiendamine 


Poliitika väljatöötamisel, sotsiaalsest kaasatusest tehisintellektini, rohelisest kokkuleppest 
digitaalse = kaasamiseni ja  vaenukõne — käsitlemisest = rändepoliitikani, = tagatakse 
võrdõiguslikkuse mõõtme integreerimisel ka see, et ELi ja liikmesriikide poliitika teenib 
kõigi inimeste huve, olenemata nende rassilisest või etnilisest päritolust. Komisjon püüab 
tagada, et võitlus konkreetsetel alustel diskrimineerimise vastu ja selle põimumise vastu 
muude diskrimineerimise alustega, nagu sugu, puue, vanus, religioon või seksuaalne 
sättumus, integreeritakse kõikidesse ELi poliitikavaldkondadesse, õigusaktidesse ja 
rahastamisprogrammidesse. Uue võrdõiguslikkuse sisemise rakkerühma üks ülesanne on 
tagada kõigi poliitikavaldkondade täielik kaetus. Töötatakse välja suunised ja koolitus 
süvalaiendamise kohta, et toetada kõiki, kes on kaasatud võrdõiguslikkuse aspekti 
integreerimisse ELi meetmete igasse etappi, ning komisjoni poliitikatsükli jooksul 
edendatakse aktiivsemat konsulteerimist organisatsioonidega, kes esindavad rassilise või 
etnilise vähemuse taustaga inimesi. Teisi ELi institutsioone ja liikmesriikide ametiasutusi 
kutsutakse üles tegema koostööd edukate süvalaiendamise vahendite ja tavade alal. 
Liikmesriigid saavad tehnilise toetuse vahendi kaudu taotleda tehnilist abi võrdõiguslikkuse 
kaasamiseks poliitikakujundamisse ja reformiprotsessidesse. 


ELi rahaliste vahendite kasutuselevõtmine 


ELi eelarvest on toetatud ja toetatakse jätkuvalt võrdõiguslikkuse eesmärkide saavutamist nii 
sihipäraste meetmete kui ka süvalaiendamise kaudu. Hästi kavandatud programmid, tõhus 
rakendamine ja arukad rahastamiskombinatsioonid tugevas õigusraamistikus aitavad 
olemasolevaid vahendeid maksimaalselt ära kasutada, tagades, et rahastamine jõuab nendeni, 
kes seda kõige rohkem vajavad. Komisjoni ettepanek järgmise mitmeaastase 
finantsraamistiku kohta pakub mitmeid olulisi võimalusi mittediskrimineerimise ning 
rassilise või etnilise vähemuse taustaga inimeste toetamiseks ELi rahaliste vahendite kaudu. 
Kuigi uuel kodanike, võrdõiguslikkuse, õiguste ja väärtuste programmil on 
diskrimineerimise, rassismi ja ksenofoobia vastu võitlemiseks konkreetsed eesmärgid, aitavad 
ka muud fondid toetada võrdõiguslikkust ja kaasatust edendavaid investeeringuid, näiteks 
programm „Euroopa horisont“. 


Osana taasterahastust „Next Generation EU“ toetatakse uue taaste ja vastupidavuse 
rahastamisvahendiga investeeringuid ja reforme, mis on olulised majanduse püsivaks 
taastamiseks, ning edendatakse majanduslikku ja sotsiaalset vastupanuvõimet ja sotsiaalset 
ühtekuuluvust'%, See toetus annab liikmesriikidele võimaluse edendada haavatavate 
rühmade, sealhulgas romade ja teiste rassilise või etnilise vähemuse taustaga inimeste 
kaasamist. 


Kodanikuühiskonna organisatsioonid on rassismi ja diskrimineerimise vastases võitluses 
üliolulised osalejad. Komisjoni eesmärk ei ole mitte ainult tagada aktiivne koostöö 
kodanikuühiskonnaga, vaid ka aidata tagada rahalist toetust — valitsusvälistele 
organisatsioonidele ja kogukonnapõhistele organisatsioonidele. Selleks püüab komisjon luua 
tugeva partnerluskultuuri kodanikuühiskonna osapooltega, et edendada sotsiaalset 
kaasatust, põhiõigusi ja võrdõiguslikkust alates poliitika kujundamisest kuni selle 
rakendamiseni. Komisjon kutsub liikmesriike üles tegema sama. 


100 Toetuse saamiseks peavad liikmesriigid koostama taaste- ja vastupidavuskavad, milles käsitletakse muu 
hulgas kriisi majanduslikku ja sotsiaalset mõju. 

Kuna enamiku ELi eelarvest täidavad liikmesriigid'?', on neil võtmeroll sihipärase poliitika 
kujundamisel ja rahastamisprogrammide kasutamise maksimeerimisel, et toetada rassismi ja 
diskrimineerimise all kannatajaid. Liikmesriike kutsutakse üles nende vajadustega tegelema, 
kasutades mitmeaastase finantsraamistiku ja taasterahastu ,, Next Generation EU“ vahendeid. 
Komisjoni eesmärk on tagada, et tulevastes - partnerluslepingutes ja ühise 
põllumajanduspoliitika kavades käsitletakse nõuetekohaselt riigipõhiseid probleeme 
kaasamise ja diskrimineerimise valdkonnas ning et võrdõiguslikkust ja kaasatust edendavaid 
meetmeid rakendatakse rakenduskavade kaudu. Seda toetavad ka konkreetsete ELi fondide 
suhtes aastatel 2021—2027 kohaldatavad tingimused, mille kohta tegi ettepaneku komisjon ja 
mille eesmärk on tagada põhiõiguste austamine'?, sealhulgas mittediskrimineerimine ning 
romade võrdõiguslikkus, kaasamine ja osalemine'”. 


Võitlus rassismi ja diskrimineerimise vastu välispoliitikas 


Rassism on ülemaailmne probleem ning on oluline, et ELi sise- ja välistegevus rassismi 
ennetamiseks ja selle vastu võitlemiseks oleksid sidusad ja üksteist vastastikku tugevdavad. 
Võitlus rassismi ja mis tahes alusel toimuva diskrimineerimise vastu on ELi inimõiguste 
tegevuskava põhieesmärk välissuhete valdkonnas ning kajastub seega asjaomastes ELi 
rahvusvahelistes lepingutes ja välistegevuse dokumentides, sealhulgas inimõiguste ja 
demokraatia tegevuskavas aastateks 2015—2019'%, ning see lisatakse sellele järgnevasse 
tegevuskavasse aastateks 2020-2024, mis võetakse vastu 2020. aasta viimases kvartalis. 
Nõukogu poolt 2019. aastal vastu võetud ELi -inimõigustealastes = suunistes 
mittediskrimineerimise kohta = välistegevuses esitatakse ELi institutsioonidele ja 
liikmesriikidele kontseptuaalsed ja tegevussuunised rassismi ja rassilise diskrimineerimise 
vastases võitluses'%. Samuti innustab EL laienemisprotsessis osalevaid riike järgima liidu 
õigustikku - diskrimineerimise, rassismi ja ksenofoobia käsitlemise kohta. ELi 
kaubanduspoliitikal on samuti roll võitluses diskrimineerimise ja rassismi vastu'%. 


Rassilise diskrimineerimise kõigi vormide kõrvaldamise rahvusvaheline konventsioon on 
kesksel kohal ELi rassismivastases võitluses, koostöös ja poliitilistes dialoogides 
partnerriikide ning piirkondlike ja rahvusvaheliste organisatsioonidega. COVID-19 kriis 
suurendab tõenäoliselt veelgi ebavõrdsust, eelkõige tervishoius, kus rassilise või etnilise 
vähemuse taustaga inimesed ja pagulased on pandeemia mõjude suhtes haavatavamad'””. 
Suur ebavõrdsus takistab ka kestlikku arengut ning kestliku arengu tegevuskava 2030 ja 
kestliku arengu eesmärkide saavutamist. 


101 80 % ELi eelarvest täidetakse koostöös liikmesriikidega ning komisjonil on piiratud võimalused kavandada 
meetmeid kohapeal. 

Horisontaalse rakendamistingimuse kehtestamisega ELi põhiõiguste harta tõhusaks kohaldamiseks ja 
rakendamiseks. 

Liikmesriigid, kes kavandavad ESF+ erieesmärki edendada marginaliseeritud kogukondade, näiteks romade 
sotsiaal-majanduslikku integratsiooni, peavad täitma kõik komisjoni 2021.—2027. aasta ühissätete määruse 
ettepaneku IV lisas sätestatud nõuded seoses riiklike romasid käsitlevate strateegiliste raamistike loomise 
valdkondlike rakendamistingimustega. Peale ESF+ erieesmärgi saab marginaliseeritud kogukondade 
integreerimiseks kasutada ka mitut muud ELi rahastamisvahendit. 

Vt https://eeas.europa.eu/sites/eeas/files/eu action plan on human rights and democracy en 0.pdf 
Euroopa Liidu Nõukogu 18. märtsi 2019. aasta dokumendid 6337/19 ja 6338/19. 

Näiteks edendatakse ELi üldiste tariifsete soodustuste kavaga ILO diskrimineerimisvastase konventsiooni 
(C111) ja rassilise diskrimineerimise kõigi vormide kõrvaldamise rahvusvahelise konventsiooni 
ratifitseerimist ja rakendamist ning ka ELi -vabakaubanduslepingutega edendatakse ILO 
diskrimineerimisvastase konventsiooni (C111) ratifitseerimist ja rakendamist. 

107 Vt ÜRO Toidu- ja Põllumajandusorganisatsioon, Ebavõrdsuse vähendamine Covid-19 ajal, 28. aprill 2020. 


102 


10 


= 


10: 
10. 
106 


K 


= 


21 


Mis puudutab rahalist toetust, siis rassismivastase võitluse, mittediskrimineerimise ja 
võrdõiguslikkuse väärtuste kõik aspektid on kindlalt integreeritud demokraatia ja inimõiguste 
Euroopa rahastamisvahendisse ning on läbiv prioriteet! järgmises, naabruspoliitika, arengu- 
ja rahvusvahelise koostöö rahastamisvahendis. 


Ebavõrdsuse suurenemine on ülemaailmne nähtus, mis muudab üha olulisemaks 
rahvusvaheliste partnerluste loomise nende probleemide ühiseks ja sidusaks lahendamiseks. 
Tuginedes sellele tugevale välistegevuse raamistikule, püüavad komisjon ja kõrge esindaja 
veelgi tugevdada partnerlusi peamiste rahvusvaheliste, piirkondlike ja kahepoolsete 
partneritega, et võtta rassismivastases tegevuskavas kasutusele uuendatud lähenemisviis. 


Komisjon teeb järgmist: 


- esitab peamised põhimõtted ja elemendid, mida on vaja tõhusate riiklike 
rassismivastaste tegevuskavade koostamiseks 2021. aasta lõpuks, tuginedes 
liikmesriikide ametiasutustega tehtud ühistööle; 

- esitab esimese aruande riiklike tegevuskavade rakendamise kohta 2023. aasta lõpuks; 

- käivitab iga-aastase Euroopa kaasamise ja mitmekesisuse pealinna(de) nimetamise; 

- korraldab 2021. aasta kevadel kõrgetasemelise ürituse rassilise ja etnilise päritolu 
arvessevõtmise kohta eraettevõtete mitmekesisuse strateegiates; 

- püüab koos kõrge esindajaga veelgi tugevdada partnerlusi peamiste rahvusvaheliste, 
piirkondlike ja kahepoolsete partneritega, et võtta rassismivastases tegevuskavas 
kasutusele uuendatud lähenemisviis. 


Komisjon kutsub liikmesriike üles: 


- võtma 2022. aasta lõpuks vastu riiklikud rassismivastased tegevuskavad; 

- tagama kodanikuühiskonna esindajate ja võrdõiguslikkust edendavate asutuste 
kaasamine rassismivastaste riiklike tegevuskavade koostamisse, rakendamisse ja 
hindamisse. 


3.3 ELi positiivsed meetmed: kuulamine ja tegutsemine 


Positiivsetel meetmetel võib olla oluline roll, et korvata sisulise võrdõiguslikkuse puudumist 
ühiskonnas: formaalne võrdõiguslikkus üksi ei pruugi vastata teatavate inimrühmade 
erivajadustele. Saab võtta meetmeid, et kompenseerida ebasoodsat olukorda, millega 
puutuvad kokku rassilise või etnilise vähemuse taustaga inimesed. Liidu Õigus ei takista 
liikmesriike võtmast konkreetseid meetmeid, et hoida ära või kompenseerida halvemust, mis 
tuleneb diskrimineerimisest rassilise või etnilise päritolu alusel, mille suhtes on ette nähtud 
kaitse. 


Liikmesriike innustatakse ka leidma viise, kuidas edendada kohustusi integreerida 
võrdõiguslikkusega seotud kaalutlused avaliku sektori asutuste igapäevategevusse. Avaliku 


sektori õiguslikud kohustused edendada ennetavalt ja süstemaatiliselt võrdõiguslikkust, mida 


nimetatakse ka seadusjärgseteks võrdõiguslikkusega seotud kohustusteks'”, seavad 


108 Vt ka ,Õigustel põhinev lähenemisviis, ELi arengukoostöö jaoks kõiki inimõigusi hõlmav vahend“ (SWD 
(2014) 152 final). 

10 Seadusjärgsete kohustuste hulka kuuluvad ennetavad kohustused, millega nõutakse organisatsioonidelt 
diskrimineerimise vältimise süsteemide ja protsesside loomist, institutsioonilised kohustused, millega 
nõutakse organisatsioonidelt süsteemide ja protsesside loomist töötajate ja teenuste kasutajate 
võrdõiguslikkuse edendamiseks, ning süvalaiendamiskohustused, millega nõutakse, et riigiasutused võtaksid 

võrdõiguslikkuse avaliku poliitika keskmesse. Need on olulised riigiasutustele 
poliitikakujundajatena, = teenuseosutajatena, tööandjatena ning kaupade ja teenuste 
hankijatena. On leitud!?, et sellised kohustused võimaldavad rakendada tõhusaid ja 
ennetavaid lähenemisviise, mis käsitlevad  diskrimineerimise likvideerimist ja 
võrdõiguslikkuse edendamist. Komisjon jätkab heade tavade vahetamise hõlbustamist 
liikmesriikide vahel seadusjärgsete kohustuste kehtestamisel ja rakendamisel. 


Kaasavad demokraatiad 


Enne 2019. aasta Euroopa Parlamendi valimisi suurenes teadlikkus demokraatliku osaluse ja 
esindatuse takistustest marginaliseerumisele vastuvõtlike rühmade, näiteks rassilise või 
etnilise vähemuse taustaga inimeste puhul!!!. Kaasava demokraatia saavutamist takistasid 
õiguslikud ja haldusprobleemid, juurdepääsutõkked ja institutsioonilised probleemid. 
Euroopa Parlamendi 2019. aasta valimisi käsitlevas aruandes!'? jõuti järeldusele, et on vaja 
teha veel edusamme. Komisjon teatas oma kavatsusest teha koostööd Euroopa tasandi 
erakondade, Euroopa valimiskoostöö võrgustiku ja kodanikuühiskonnaga, et parandada 
osalemist!'?, ning see on osa tööst, mida tehakse Euroopa demokraatia tegevuskava ja 
komisjoni tulevase ELi kodakondsuse aruande raames. See on ka valdkond, kus on oluline 
koguda andmeid vähemuste demokraatliku osalemise kohta, et teha kindlaks probleemi ulatus 
täielikus kooskõlas põhiõiguste ja andmekaitsenõuetega'''“. 


Uued struktuurid kuulamiseks ja õppimiseks: alaline teabevahetuse raamistik 


Oma poliitilistes suunistes rõhutas president von der Leyen: „Meil võivad olla erinevad 
veendumused, võime kuuluda erinevatesse vähemusrühmadesse, kuid peame üksteist 
kuulama, üksteiselt õppima ja selle mitmekesisuse omaks võtma.“ ELi institutsioonide 
poliitikakujundajad ja liikmesriigid peavad suhtlema igapäevaselt rassismi kogevate 
inimestega ja neilt õppima. Komisjon peab esmatähtsaks rassismist mõjutatud isikute 
kuulamist ning rakendab ja jälgib seda tegevuskava, kaasates rassismi ja diskrimineerimist 
kogevaid inimesi. Selleks nähakse ette korrapärane konsulteerimine ja dialoog 
liikmesriikide, võrdõiguslikkust edendavate asutuste ja kohaliku tasandi esindajatega, samuti 
kodanikuühiskonna organisatsioonidega, kes esindavad mõjutatud isikute muresid. Need 
dialoogid ei hõlma mitte ainult käesolevas tegevuskavas välja kuulutatud sihipäraseid 
meetmeid, vaid neil on keskne roll ka rassilise või etnilise vähemuse taustaga inimeste 
perspektiivide integreerimisel kõikidesse ELi poliitikavaldkondadesse. 


See tähendab kohalike kodanikuühiskonna osalejate poole pöördumist ja nendega tihedama 
koostöö tegemist. Komisjon kohtub korrapäraselt ja vähemalt kaks korda aastas nende 
kodanikuühiskonna organisatsioonidega, kes tegelevad rassismivastase võitlusega Euroopa, 
riiklikul ja kohalikul tasandil, et teha kokkuvõte rassismivastases võitluses tehtud 


nõuetekohaselt arvesse vajadust edendada võrdõiguslikkust õigusloomes, eelarve koostamisel, 
reguleerimisel ja poliitika kujundamisel. 

Vt Crowley N.,Making Europe More Egual: A legal duty? 

Vt https://ec.europa.eu/info/sites/info/files/eu-citzen - type a report - infographics - a4 full.pdf 
Aruanne Euroopa Parlamendi 2019. aasta valimiste kohta (COM(2020) 252 final). 

Komisjon korraldab valimiste teemalise seminari, et vahetada ja edendada kaasava demokraatia parimaid 
tavasid, eesmärgiga koostada kandidaatide nimekirjad, mis kajastavad meie ühiskondade mitmekesisust. 
Seminar on kavandatud aastaks 2022, et anda teavet järgmisteks Euroopa Parlamendi valimisteks 
2024. aastal. 

Euroopa valimiskoostöö võrgustik kohtub 2020. aasta septembris, et algatada arutelu parema 
andmekogumise üle. Selle tulemusi kasutatakse 2020. aasta aruande koostamisel ELi kodakondsuse kohta, 
mis on kavas esitada 2020. aasta neljandas kvartalis. 

edusammudest. See dialoog peaks hõlmama ka diasporaavõrgustike, sotsiaalpartnerite!', 


erakondade, ettevõtete, haridus- ja - koolitusteenuste = osutajate, = sotsiaaltöötajate, 
tervishoiutöötajate, akadeemiliste ringkondade, kultuuri- ja spordiorganisatsioonide ning 
noorteorganisatsioonide esindajaid. Eelkõige peaks see andma hääle rohujuure tasandi 
osalejatele, kellel on vahetud teadmised ja kogemused, et määrata kindlaks, kuidas oleks 
kõige õigem edasi liikuda. 


Seoses ekspertidega peaks tegevuskava rakendamise muutma olemasolevate 
kõrgetasemeliste töörühmade oluliseks fookuseks!'°. Need pakuvad võimalusi aruteluks, 
teabevahetuseks ning koordineerimise ja koostöö tugevdamiseks riiklike ametiasutuste, 
kodanikuühiskonna ja võrdõiguslikkust edendavate asutuste vahel. 


Lisaks määrab komisjon rassismivastase võitluse koordinaatori. Koordinaator teeb tihedat 
koostööd rassilise või etnilise vähemuse taustaga inimestega ja edastab nende mured 
komisjonile. Koordinaator suhtleb liikmesriikide, Euroopa Parlamendi, kodanikuühiskonna ja 
akadeemiliste ringkondadega, et tugevdada rassismiga võitlemisele suunatud poliitilisi 
meetmeid. Lisaks ühendab koordinaator jõud komisjoni talitustega, et rakendada komisjoni 
poliitikat rassismi ennetamise ja selle vastu võitlemise valdkonnas. 


Euroopa tuleviku teemaline konverents annab kõigi eluvaldkondade esindajatele igast liidu 
nurgast võimaluse arutada, mis on nende jaoks oluline, sealhulgas põhiõigused ja ELi 
väärtused, mis on liidu ja selle tuleviku jaoks keskse tähtsusega. 


Rassismivastane võitlus ELis nõuab suurimat poliitilist tähelepanu. Komisjon korraldab 
rassismivastase tippkohtumise, kus osalevad ELi institutsioonid, = liikmesriigid, 
kodanikuühiskond, = võrdõiguslikkust edendavad asutused ja rohujuure tasandi 
organisatsioonid. Tippkohtumine korraldatakse rassilise diskrimineerimise kaotamise 
rahvusvahelise päeva raames 21. märtsil 2021; seda päeva tähistab komisjon igal aastal. 


Komisjon teeb järgmist: 


- tugevdab tegevuskava rakendamiseks dialoogi liikmesriikide, võrdõiguslikkust 
edendavate asutuste, kodanikuühiskonna organisatsioonide ja kohaliku tasandi 
esindajatega; 

- määrab rassismivastase võitluse koordinaatori; 

- korraldab 2021. aasta kevadel rassismivastase tippkohtumise. 


Komisjon kutsub liikmesriike üles: 


- võtma konkreetseid meetmeid, et hoida ära või kompenseerida halvemust, mis 
tuleneb diskrimineerimisest rassilise või etnilise päritolu alusel, mille suhtes on ette 
nähtud kaitse; 

- leidma viise, kuidas edendada kohustusi integreerida võrdõiguslikkusega seotud 
kaalutlused avaliku sektori asutuste igapäevategevusse. 


l5 Komisjon ning majandus- ja sotsiaalpartnerid on uuendanud oma pühendumust pagulaste ja rändajate 
integreerimisele (7. septembri 2020. aasta ühisavaldus Euroopa integratsioonipartnerluse uuendamise kohta) 
ning tõstnud esile konkreetseid probleeme, millega rändajad ja pagulased COVID-19 kriisi tõttu silmitsi 
seisavad, eelkõige seda, et rassismi ja ksenofoobia suurenemise oht võib olla täiendavaks takistuseks nende 
osalemisele tööturul ja ühiskonnas laiemalt. Vt: https://ec.europa.eu/home-affairs/what-we-do/policies/legal- 
migration/european-dialogue-skills-and-migration/european-partnership-integration en. 

Eelkõige rassismi, ksenofoobia ja muus vormis sallimatusega võitlemise kõrgetasemeline töörühm ning 
mittediskrimineerimist, võrdsust ja mitmekesisust käsitlev kõrgetasemeline töörühm. 

4. ELi enda inimressursid 


Euroopa Komisjon kui tööandja peab näitama eeskuju. Et olla tänapäevane organisatsioon, 
vajab komisjon tööjõudu, mis oleks meie ühiskonna kui terviku suhtes representatiivne. 


Komisjoni volituste raames rakendatakse uusi meetmeid''”, et edendada mitmekesisust ning 
tagada diskrimineerimisvaba ja kaasav töökoht kõigile inimestele, olenemata nende rassilisest 
või etnilisest päritolust või nahavärvist. Kõik need meetmed moodustavad osa tulevase 
personalistrateegia laiemast meetmekogumist, mis kujundab komisjoni kui avaliku halduse 
asutuse moderniseerimist. .Personalihalduse ja julgeoleku peadirektoraadis luuakse 
mitmekesisuse ja kaasamise büroo, mis jälgib kõigi asjakohaste meetmete väljatöötamist ja 
rakendamist. Büroo on ka ühtseks kontaktpunktiks kõigile ekspertidele ja teenistustele, kes 
aitavad edendada mitmekesisust, võrdsust ja kaasatust kõigis komisjoni talitustes. 


Esimest korda kogutakse andmeid komisjoni personali mitmekesisuse kohta spetsiaalse 
mitmekesisuse ja kaasamise uuringu kaudu, mis on vabatahtlik ja anonüümne. Selle 
tulemused sillutavad teed tõenditel põhinevale poliitikale ja meetmetele personalistrateegia 
raames. Uuring hõlmab kõiki töötajate kategooriaid ja käsitleb kõiki võimalikke 
diskrimineerimise aluseid, sealhulgas andmeid töötajate rassilise ja etnilise päritolu kohta, 
järgides täielikult isikuandmete kaitse norme. See on aluseks tulevaste edusammude 
mõõtmisel. Teised ELi institutsioonid ja asutused võiksid võtta sarnaseid meetmeid'!?. 


Mitmekesisuse toetamise kohustus kehtib organisatsiooni kõigil tasanditel ja hõlmab seega 
kõigi tegevusüksuste ja palgaastmete töötajaid. Sellega seoses on peamiseks vahendiks 
värbamis- ja valikuprotsessid ELi institutsioonides. 


Kuigi valikuprotsess on tulemuspõhine ja järgib võrdsete võimaluste poliitikat, tuleb 
kandidaatide seas toetada suuremat mitmekesisust. Järgmise kuue kuu jooksul koostatakse 
sihtotstarbelise teabevahetuse  strateegia!'?. 2020. aasta lõpuks kuulutab Euroopa 
Personalivaliku Amet (EPSO) välja konkursi, et ergutada koostööle erinevate 
eksperdiorganisatsioonide ja vähemusi esindavate ühendustega, ning loob mitmekesisuse 
partnerorganisatsioonide võrgustiku töövõimaluste ja konkursside kohta teabe saamiseks. 
See võrgustik on oluline ka selleks, et paremini mõista, mis heidutab kaalumast ELi 
institutsioone kui võimalikke tööandjaid. Koostöös liikmesriikidega töötatakse välja 
võrdsuse ja mitmekesisuse seire vahend, et teha kindlaks võimalikud lüngad taotlejate 
hulgas, võimalikud segavad tegurid ja nende kõrvaldamise viisid. 


Selleks et veelgi tugevdada mis tahes võimaliku diskrimineerimise ennetamist 
värbamisprotsessis, osalevad personalispetsialistid teadvustamata eelarvamusi käsitleval 
kohustuslikul koolitusel ning omandavad täiendavad oskused talentide otsimise ja 
vestlustehnikate valdkonnas. Seda toetavad värbamisprotsesside, -menetluste ja -vahendite 
võrdsuse ning mitmekesisuse kontrollid, et teha kindlaks mis tahes võimalik kallutatuse või 
diskrimineerimise oht ja vajalikud parandusmeetmed. Komisjon on kindlalt pühendunud 


117 Mitmeid meetmeid on komisjoni teatise „Parem töökoht kõigile: Võrdsetest võimalustest mitmekesisuse ja 
kaasatuseni“ raames juba rakendatud(C(2017) 5300 final). 

118 Euroopa välisteenistus on juba väljendanud kavatsust selle sihtotstarbelise uuringuga ühineda. 

119 See hõlmab ELi töövõimaluste üliõpilassaadikute ja programmi ,,Tagasi kooli/ülikooli“ rakendamist, et 
edendada ELi karjäärivõimalusi rassilise või etnilise vähemuse taustaga õpilaste seas. 2020. aasta lõpus 
toimub mitmekesisust käsitlev meistriklass, kuhu koguneb 185 ELi üliõpilassaadikut 140 ülikoolist üle kogu 
Euroopa. 

kõigi asjakohaste meetmete võtmisele, et tagada võrdsuse ja mitmekesisuse kontrollide 
käigus tuvastatud probleemide tulemuslik lahendamine. 


Komisjoni pühendumus mitmekesisusele laieneb ka komisjoni praktikaprogrammile (Blue 
book)'. Komisjon viib läbi kogu programmi võrdsuse ning mitmekesisuse kontrolli, et 
esitada 2021. aastal strateegia, millel on konkreetsed eesmärgid seoses rassilise või etnilise 
vähemuse taustaga taotlejate esindatusega. Need eesmärgid kehtivad kandideerimiskutsete 
suhtes, mis kuulutatakse välja 2022. aastal. 


Täiendavate meetmete võtmisest komisjoni töötajate mitmekesisuse suurendamiseks oleks 
siiski vähe kasu, kui töökoht ise ei ole täielikult kaasav. Komisjon rakendab täiendavaid 
meetmeid kaasatust suurendava kultuuri edendamiseks. Rõhutatakse kõrgema ja kesktaseme 
juhtide keskset rolli, sealhulgas muutes komisjoni mitmekesisuse ja kaasamise harta'?' iga 
talituse juhtkonna lubaduse lahutamatuks osaks. Kõigile töötajatele pakutakse korrapäraseid 
koolitusi teadvustamata eelarvamuste kohta, sealhulgas seoses rassilise ja etnilise päritoluga 
ja seoses muude diskrimineerimise alustega. Korraldatakse spetsiaalne asutusesisene 
teavituskampaania, mis hõlmab mitmekesisuse ja kaasatuse kõiki aspekte, sealhulgas 
rassilist ja etnilist päritolu. ELi tegevuse osana võetakse töötajatele suunatud teadlikkuse 
suurendamise meetmeid, näiteks korraldatakse personaliüritusi või avaldatakse artikleid, et 
tähistada rassismiga seotud olulisi mälestuspäevi. 2021. aastal toimub üritus seminarina 
teemal „Räägime rassilisest ja etnilisest mitmekesisusest“, mis hõlmab mitmesuguse rassilise 
või etnilise taustaga juhtide ja töötajate isiklikke lugusid. 


Koos ennetusmeetmetega jätkatakse ranget järelevalvet diskrimineerimise, ebavõrdsuse või 
sallimatuse juhtumite üle töölevõtmisel või töökohal. See tähendab, et kandidaadid ja 
töötajad peaksid tundma, et nad võivad teatada kõigist võimalikest ebaausatest, 
diskrimineerivatest või vaenulikest tavadest. Praegu vaadatakse läbi komisjoni 
poliitikaraamistikku ahistamise kohta, millega võimaldatakse võidelda töökohal esineva 
soovimatu käitumise kõigi vormide vastu, sealhulgas nende vastu, mis tulenevad rassilisest 
diskrimineerimisest. 


Komisjon võrdleb kõiki oma meetmeid mitmekesisuse ja kaasamise edendamiseks teiste 
haldusasutuste, rahvusvaheliste organisatsioonide ja eraettevõtjatega ning peab korrapärast 
dialoogi teiste ELi institutsioonidega. Erilist tähelepanu pööratakse meetmetele, mis on 
suunatud kandidaatidele ja töötajatele, kellel on rassilise või etnilise vähemuse taust. 


Komisjon hindab 2023. aastaks oma töötajate rassilise ja etnilise mitmekesisuse 
suurendamiseks võetud meetmete tõhusust. 


Komisjon teeb järgmist: 


- näitab eeskuju institutsioonina, astudes samme komisjoni töötajate esindatuse 
märkimisväärseks parandamiseks värbamis- ja valikumeetmete abil; 

- kutsub teisi ELi institutsioone üles astuma samme kooskõlas käesoleva 
tegevuskavaga, et edendada mitmekesisust ja kaasatust oma töökohtadel. 


120 Komisjoni otsus K(2005) 458. 
121 Vt komisjoni teatis C(2017) 5300. 


26 


5. Kokkuvõte 


Rassism on suunatud otse ELi väärtuste vastu. Rassismivastase võitluse edendamine ELis on 
jagatud vastutus, mis nõuab ühiseid, otsustavaid ja jätkuvaid jõupingutusi. ELi 
institutsioonid, liikmesriigid ja ELi ametid peavad koostöös kodanikuühiskonna 
organisatsioonide, sotsiaalpartnerite ja erasektoriga tegema koostööd, et teha konkreetseid 
edusamme selle meie ühiskonna nuhtluse kõrvaldamiseks. 


Komisjon kutsub kõiki asjaomaseid osalejaid ja sidusrühmi üles alustama avatud, ausat ja 
pidevat dialoogi, et aidata kaasa rassismivastase poliitika edasisele arendamisele ja 
rakendamisele. Selle dialoogi raames peavad ELi institutsioonid ja liikmesriigid esitama 
kodanikuühiskonna kaasamist käsitleva uue lähenemisviisi ning tagama, et rassilise või 
etnilise vähemuse taustaga inimeste häält võetakse kuulda. 


Siin esitatud meetmete rakendamist jälgitakse, edusammude kohta esitatakse aruanne ja 
vajaduse korral meetmeid kohandatakse. Komisjon kutsub Euroopa Parlamenti üles 
tegevuskava rakendamist korrapäraselt arutama ja toetama ning nõukogu võtma vastu 
järeldused liikmesriikide tegevuse kohta rassismi ennetamisel ja selle vastu võitlemisel. 
Komisjon kutsub liikmesriike üles võtma 2022. aasta lõpuks vastu oma riiklikud 
tegevuskavad ja kasutama maksimaalselt ära kõiki nende käsutuses olevaid vahendeid, 
eelkõige mitmeaastase finantsraamistiku ja taasterahastu ,, Next Generation EU“ pakutavaid 
võimalusi, et toetada rassismist ja diskrimineerimisest mõjutatud isikuid. Koos saame muuta 
rassismivaba ELi reaalsuseks. 

